Dan online - Politika: SDP da ostavi Vuksanovi�a na miru - 2012-02-23\nPolitika LjUI� �KRELjA TRA�I PODR�KU ZA AMANDMANE DPS-a NA PREDLOG ZAKONA O UNUTRA�NjIM POSLOVIMA\nSDP da ostavi Vuksanovi�a na miru\n■To su sitne stvari, jedno ministarstvo, da bismo zapostavili ono �to treba da bude osnovna smjernica vladaju�e koalicije, naglasio je �krelja\nPoslanik Demokratske partije socijalista Ljui� �krelja poru�io je ju�e da bi Socijaldemokratska partija trebalo da podr�i njihov amandman na Predlog zakona o unutra�njim poslovima kojim se direktoru Uprave policije daje samostalnost u odlu�ivanju o zapo�ljavanju i raspore�ivanju slu�benika.\n– O�ekujem da �e SDP, kao odgovoran �inilac vladaju�e koalicije prihvatiti na� amandman kojim se omogu�ava da direktor Uprave policije ima slobodu izbora svojih saradnika i za odlu�ivanje o zapo�ljavanju u policiji. To je evropski standard – kazao je �krelja za „Dan”.\nFunkcioner SDP-a i ministar unutra�njih poslova Ivan Brajovi� tokom rasprave u na�elu o predlo�enom zakonu poru�io je da ne�e prihvatiti nijedan amandman koji bi naru�io osnovni koncept tog akta. �krelja tvrdi da DPS, kao ni SDP ne idu ka tome da predla�u rje�enja kojima bi se naru�io osnovni koncept Predloga zakona o unutra�njim poslovima.\n– Diskreciono pravo direktora Uprave policije da bira svoje saradnike ne ru�i koncept predlo�enog zakona. Normalno je da starje�ina jednog dr�avnog organa ima pravo da bira svoje saradnike. Vjerujem da �emo posti�i kompromis. To su sitne stvari, jedno ministarstvo, da bismo zapostavili ono �to treba da bude osnovna smjernica vladaju�e koalicije-potpuna posve�enost Evropi i njenim zahtjevima, da bismo u junu ili eventualno julu dobili ta�an datum po�etka pregovora sa Evropskom unijom – istakao je �krelja.\nOn je �lan skup�tinskog odbora za ustavna pitanja i zakonodavstvo, koji �e se danas baviti amandmanima na Predlog zakona o unutra�njim poslovima. Predlo�enim tekstom definisano je da direktor Uprave policije odgovara ministru unutra�njih poslova. Poslanici DPS-a podnijeli su amandman po kojem bi direktor Uprave policije za svoj rad odgovarao resornom ministru, ali i Vladi.\nNa pitanje mo�e li Predlog zakona o unutra�njim poslovima uzdrmati vladaju�u koaliciju, �krelja je kazao je da izme�u DPS-a i SDP-a ima vi�e pitanja koja za javnost tako izgledaju. – Vjerujem da smo dovoljno zreli i odgovorni prema gra�anima Crne Gore da sitnice i stvari koje nijesu od presudnog zna�aja na Crnu Goru ne bi trebalo da uzdrmaju koaliciju na vlasti. Pogotovo to ne bi trebalo da se desi sada, kada su pred nama odluka o datumu po�etka pregovora kao i parlamentarni izbori 2013. godine – podvukao je funkcioner DPS-a. Kako je zaklju�io, „sada svi treba prvenstveno da razmi�ljamo o onome �to �e nam Evropa re�i u junu”.\nProfesionalac umjesto politi�ara\nSocijalisti�ka narodna partija podnijela je amandman kojim se tra�i da za direktora Uprave policije mo�e biti imenovan kandidat sa deset godina rada u policiji od �ega najmanje pet na rukovode�im mjestima. Stav SNP-a je da na �elu policije treba da bude profesionalac a ne politi�ar.\nNova srpska demokratija amandmanom tra�i da se Unutra�nja kontrola, kojom treba da rukovodi ministar unutra�njih poslova, izdvoji iz Uprave policije.\nBo�njaci glasanje uslovljavaju amandmanom\nBo�nja�ka stranka �e, prema saznanjima „Dana” na sjednici predsjedni�tva odlu�iti ho�e li glasati za Predlog zakona o unutra�njim poslovima. U BS-u nam je nezvani�no re�eno da �e podr�ka zavisiti od sudbine amandmana kojim su, zajedno sa albanskim partijama, tra�ili ve�u zastupljenost pripadnika manjina u policiji. Objavi na\nRe�im prodao svoje helikoptere, pa sad moli NATO Radenovi� nezakonito smijenjen DPS nezadovoljan podmlatkom Trobojka i srpski legitimni zahtjevi Iran da pomogne izgradnju d�amije u Baru Ranije - Politika\nU ponedjeljak presuda\nUgovor od 13,5 miliona prevara Super Voli za superkupce Organizatori �verca pu�teni pa pritvoreni\nOduzeli dva pi�tolja i no�\nRestis pao na odboru\nNi zapo�ljavanja, ni novih radnih mjesta\nVlada se zadu�uje jo� 100 miliona - Snimak objavljen 09.05.2013\nZajedni�ki protiv kriminala\n�ansa za 919 kandidata Uhap�eni lopovi\nPotro�ili 12.800 bez priznanica\nAutoput u regionalnoj mre�i


Vlada FBiH: Povećanje prihoda u devet mjeseci ove godine | RTV SLON\nPočetna Vijesti Vijesti Vlada FBiH: Povećanje prihoda u devet mjeseci ove godine\nObjavio: admin - 18/11/2016 17:57\nVlada Federacije BiH prihvatila je informaciju o ostvarenim i raspoređenim javnim prihodima u Federaciji BiH za prvih devet mjeseci ove godine, u kojem su iznosili 5.673,7 miliona KM, što je za šest posto ili za 323,1 miliona KM više u odnosu na isti period 2015. godine. U navedeni iznos nisu uključena sredstva finansiranja.\nUkupni budžetski prihodi iznosili su 3.293,7 miliona KM, te su veći za pet posto ili za 144,5 miliona KM. Prihodi vanbudžetskih fondova ostvareni su u iznosu od 2.251,4 miliona KM i veći su za sedam posto, ili za 152,6 miliona KM, a javni prihodi ostalih korisnika u Federaciji BiH su 128,6 miliona KM i veći su za 25 posto ili za 26 miliona KM.\nUkupni prihodi, sa uključenim sredstvima na ime otplate vanjskog duga, tekući transferi i donacije i primici Budžeta FBiH iznosili su 1.521,1 miliona KM i veći su za jedan posto ili za 10,6 milionna KM u odnosu na period januar-septembar 2015. godine, navode iz Federalne Vlade.


Za javne radove prijavilo se 1.700 kandidata koji se vode na evidenciji NSZ u Leskovcu. Prioritet prilikom angažovanja imala su lica starija od 50 godina, pripadnici romske populacije, samohrani roditelji, korisnici materijalnog obezbeđena i druge ranjive grupe nezaposlenih radnika.\nU leskovačkoj opštini u toku je realizacija osam projekata u vrednosti od 22 miliona dinara, a angažovano je 145 radnika. U Vlasotincu, Lebanu, Medveđi i Bojniku odobrena su po tri, u Crnoj travi, najmanjoj opštini na jugu Srbije, odobren je jedan program, a vrednost radova se kreće do pet miliona dinara.\nJovan Stošić, organizator programa zapošljavanja u NSZ Leskovac, ističe da se u Leskovcu najviše radi na uređenju trim staze na Hisaru, poznatom brdu, u dužini od 550 metara, u opštini Lebane radi se na izgradnji vodovodne mreže u mesnoj zajednici Šumane, ograda u OŠ „Vuk Karadžić“ i sređuje se kanal u MZ Veliko Vojlovce. Ukupna vrednost radova je sedam miliona dinara.


košarka Žitkovac Dveri Aleksinac.Net intervju budžet NATO Niš Crveni krst DS izbori škole saobraćaj Nenad Stanković pozorište Komunalne usluge JP Ivan Dimić fudbal opština Radio Aleksinac SNS Dušan Ostojić festival Napredak KK Aleksinački Rudnik predsednik opštine Centar za kulturu i umetnost Miodrag Tasić Beograd Aleksandar Vučić\nNa auto-putu iz smera od Beograda saobraćaj je pojačan od ranog jutra. Na naplatnoj rampi "Nais" nije bilo dužeg zadržavanja od pet minuta. Zbog prevrtanja cisterne kod Aleksinca, nekoliko sati bio je usporen saobraćaj na tom delu auto-puta.\nPosao za konobare, kuvare, sobarice\nPotrebno je 40 radnika - kuvara, konobara i sobarica.\nVučić 23. maja na otvaranju hotela Bosfor u Aleksincu\nPremijer Srbije Aleksandar Vučić i ambasador Turske u Srbiji Mehmet Kemal Bozaj prisustvovaće u subotu, 23. maja svečanom otvaranju odmarališta i hotela "Bosfor" u Aleksincu, najavila je Kancelarija za kulturu i turizam Republike Turske.\nNovi slučaj brutalnog zlostavljanja životinja: Lancima i žicom vezao psa u šaht


Boravi u kući stranačkog kolege Zeka Goldsmita u Španiji\nDok se Velika Britanija bori sa najgorom krizom još od Drugog svetskog rata, premijer Boris Džonson je odlučio da se malo relaksira, pa već nekoliko dana boravi u kući stranačkog kolege, milijardera Zeka Goldsmita u Španiji.\nPaparaci su uspeli da ga uhvate dok je koncentrisano stajao pred štafelajem i slikao.\nNjegov odmor u Marbelji, u vili od 25.000 funti, prilično je razbesneo Britance, koji se bore sa porastom cena goriva, praznim rafovima u prodavnicama i brojnim drugim problemima.\nPorodice onih koji su preminuli od kovida 19 pozvali su Džonsona da se izvini zbog "zastrašujućeh neuspeha Vlade" u borbi protiv pandemije koronavirusa.\nDžonson: Samo 127 vozača se prijavilo za dobijanje viza, ovo je globalni manjak\nU međuvremenu, čelnici industrija su upozorili da bi cene energenata mogle toliko da skoče da će se fabrike zatvoriti, što bi uticalo na hiljade radnih mesta.\nVelika Britanija se muči i sa nestašicom radne snage, rastom cena, a uskoro se održava i važan samit o klimatskim promenama. Besni građani su Džonsonu poručili da bi trebalo da se "skloni sa ležaljke i počne da se ponaša kao državnik".\n- Boris Džonson provodi nedelju u Marbelji sa porodicom dok se Ujedinjeno Kraljevstvo suočava sa najvećom krizom od pandemije - preneo je španski "El Pais".\nVila u kojoj se odmara Džonson\nDodatno ogorčenje donosi i Džonsonovo ćutanje na izveštaj koji je pokazao da je 20.000 života moglo da bude spaseno da je zemlja ranije započela zatvaranje prošle godine, kada je počela pandemija.\nStiv Barkli, ministar kabineta, priznao je da nije pročitao izveštaj i odbio je više puta da se izvini, iako je već preminulo 150.000 ljudi od korone, prenosi "Miror".\nBilo je i onih koji su branili Džonsona, poput poslanika Konzervativne partije Olivijea Daudena, koji je naveo da premijer "nikada nije zaista odsutan", već se ozbiljno bavi svim pitanjima i kad je na odmoru.\n- Nadam se da ljudi razumeju da premijer prolazi kroz velika iskušenja na više različitih načina, imao je kovid, dobio je dete, a umrla mu je majka pre nekoliko nedelja. Ovo je samo kratka pauza i on će se vratiti u Veliku Britaniju i nadam se da ću ga videti kasnije ove nedelje - rekao je on.\nDžonson pod istragom: Platio odmor sa verenicom na Karibima oko 15.000 funti!\nDžonsonova brzopletost napravila pometnju za samo nekoliko meseci: Kako je Bregzit uticao na trenutnu krizu u Britaniji\nBoris Džonson Velika Britanija španija Odmor slikanje kriza\nPotez Borisa Džonsona uznemirio Britance: Ako je potrebno, sarađivaćemo sa talibanima\nKako je uspeo da pokisne do gole kože? Borisa Džonsona isprozivali jer ne ume da drži kišobran! (VIDEO)\nBivši savetnik opleo po Džonsonu: Nije hteo lokdaun sve dok umiru samo stariji od 80 godina\nDetalji tajnog venčanja britanskog premijera: Svi se pitaju kako je uspeo da se venča u crkvi\nDžonson: U našem društvu nema mesta antisemitizmu\nDžonson dao zeleno svetlo za "oprezne zagrljaje"\nProcurili poverljivi podaci o nuklearnom naoružanju Velike Britanije: Svi su besni na jednog čoveka


U POVERENJU: Upoznajte život na srpskom dvoru\nUpoznajte život na srpskom dvoru\nManifestacija "Pod krošnjama topčiderskog platana", osmišljena da bi se građani upoznali sa životom na dvoru kneza Miloša Obrenovića, biće održana u nedelju, 7. avgusta, u Topčiderskom parku.\nPosetioce će u Topčideru dočekivati glumci obučeni kao knez Miloš Obrenović i knjeginja Ljubica, a program će početi šetnjom, posle čega sledi zabavni program ispred Konaka kneza Miloša.\nGoste će pozdraviti i glumica Marčela Lukić, u ulozi beogradske dame, dok će jednog od najuspešnijih industrijalaca tog vremena i osnivača čuvene pivare Đorđa Vajferta glumiti animator Dečjeg kulturnog centra Bojan Ivković.\nGlumci će upoznati posetioce sa životom u Beogradu u drugoj polovini 19. veka, posle čega će Nacionalni ansambl "Kolo" izvesti scensko-muzički prikaz, koji oživljava vreme balova, prijema i dvorskih zabava iz perioda života kneza Miloša.\nU Topčideru će biti održana i izložba fotografija Istorijskog muzeja Srbije "Dinastija Obrenović - pogled kroz objektiv", kao i "Bazar pod topčiderskim platanom", na kome će biti ponuđeni rakija u čokanjima, ručno rađeni sapuni, lepeze, šećerleme i suve tikve, navedeno je u saopštenju.


SMS poruke - Mobilna telefonija blog\nOko 160 miliona poruka poslato u novogodišnjoj noći\nPo informacijama koje su objavili mobilni operatori, u Srbiji je tokom novogodišnje noći poslato skoro 160 miliona SMS i MMS poruka. Kompanija MTS objavila je podatak da su u periodu od 23 sata 31. decembra 2012. do 12 sati 1. januara 2013. njeni korisnici poslali skoro 65 miliona SMS poruka. Oko 2,7 miliona poruka razmenjeno […]\nPojavom mobilne telefonije, promocijama koje mobilni operateri i ponudom jeftinih mobilnih uređaja došli smo u situaciju da se fiksna telefonija daleko manje koristi nego ranijih godina. Prema podacima Republičke agencije za elektronske komunikacije prosečan razgovor fiksnim telefonom se smanjio za oko 3 minuta a mesečni račun je pao ispod 1000 dinara. Na pitanje koje smo postavili […]\nPred nama su Badnje Veče i Božić a sa njima i sms čestitke koje mogu biti kraćeg ili dužeg sadržaja. Problem korišćenja SMS poruka nastaje kada pišući i koristeći naša slova (ž,đ,š,č,ć) primetite da i ako niste napisali preko 160 karaktera, na vašem telefonu piše da ste napisali više od jedne poruke. Razlog zbog koga se […]\nKorisnicima mt:s-a od nedavno imaju mogućnost da putem SMS poruke dobiju podatke o korisniku fiksnog telefonskog priključka. Ova usluga omogućava dobijanje podataka o broju, imenu i prezimenu i adresi fizičkog ili pravnog lica. Sve što je potrebno da se dobije neka od navedenih informacija za određeni fiksni broj telefona je to da se broj fiksnog telefona […]


Državljanstva BiH se odreklo 93.310 ljudi - Kameleon M&M\nDržavljanstva BiH se odreklo 93.310 ljudi\nNaime, ovaj trend odricanja državljanstva BiH nastavljen je uprkos pandemiji, koja je skoro dvije godine prisutna. “U postupku odricanja državljanstva BiH stranke nisu dužne da kažu druge razloge osim činjenice da već posjeduju ili da im je zagarantovano sticanje državljanstva druge države.\nU neformalnim razgovorima najčešće navode kao stvarni razlog povoljniji radno-pravni status, pravo na posjedovanje nekretnina, olakšano putovanje i studiranje u inostranstvu”, rekli su u Ministarstvu civilnih poslova (MCP) BiH za “Nezavisne novine“. Dodaju da je veći broj lica koja se odriču državljanstva BiH u potpunosti integrisan u sredinama u kojima žive u inostranstvu, čak puno više nego u BiH. “Pojedini puno bolje govore njemački nego maternji jezik”, ističu oni. Dodaju da se odricanje najčešće vrši u korist sticanja državljanstva Njemačke i Austrije. “\nTaksa za ispis iz državljanstva iznosi 800 KM, izuzev za one koji uzimaju državljanstvo neke od država bivše SFRJ, koji plaćaju taksu od 200 KM”, pojasnili su iz MCP BiH. Prema podacima koji su nam dostavljeni iz resornog ministarstva, 2003. je bila godina u kojoj se najviše građana odreklo državljanstva, i to njih 9.125, dok je godinu dana ranije to bilo 8.344. Stevo Pašalić, demograf, ističe za “Nezavisne novine” da je odlazak stanovništva iz BiH mnogo veći nego što to pokazuje broj lica koja se odriču državljanstva. “\nKao što vidimo, naši državljani najviše uzimaju državljanstvo Njemačke i Austrije, a poznato je da naši ljudi upravo tamo najviše odlaze da rade. Ali njih je mnogo više u tim državama, jer u mnogim slučajevima se naši ljudi ne odriču našeg kako bi uzeli državljanstvo države u kojoj rade”, istakao je Pašalić. Dodao je da je BiH zemlja iz koje je uvijek više ljudi odlazilo nego što je u nju dolazilo i da će se taj trend odlaska nastaviti i u budućnosti. “Ljudi kada traže promjenu državljanstva, oni se vjerovatno više nikada neće vratiti u BiH, niti će vratiti svoje domicilno državljanstvo.\nOno što je najbolnije je što su to radno aktivne i reproduktivno sposobne osobe”, zaključio je Pašalić. Sanja Banović, koja u Austriji živi od 2005. godine, bh. državljanstva se odrekla prije nekoliko godina iz, kako kaže, čisto praktičnih razloga. “Iskreno, nije to bila laka odluka, ali kad realno pogledamo stvari ja u Beču živim više od 15 godina i mnogo mi je lakše sa dokumentima države u kojoj trenutno radim. S druge strane, moramo shvatiti da austrijski pasoš nudi mnogo više mogućnosti.\nMogu mnogo više da putujem, mogu da živim ili radim bilo gdje u Evropi, tako da sam u jednom trenutku shvatila da meni pasoš BiH, u stvari, nije ni potreban, iako bih najviše voljela da imam oba državljanstva”, kazala je Banovićeva za “Nezavisne novine”.\nPosljednjih pet godina 2016. (4.430) 2017. (4.494) 2018. (4.430) 2019. (4.135) 2020. (2.693).\naustrija Državljanstvo BiH Njemačka pandemija


Javni poziv za ugradnju solarnih panela | TV KANAL 9 NOVI SAD\nNaslovna EMISIJE Javni poziv za ugradnju solarnih panela\nVIDEO K9: Gradska uprava Novog Sada za zaštitu životne sredine raspisala je javni poziv za ugradnju solarnih panela, a aplicirati mogu svi Novosađani, vlasnici objekta, priključeni na distributivnu mrežu električne energije.\nSugrađani zainteresovani za ugradnju solarnih panela od danas mogu da se prijave na javni poziv Gradske uprave za zaštitu životne sredine grada Novog Sada.\nU pitanju je ugradnja solarnih panela snage koja nije veća od šest kW, nabavka invertera, pratećih nosača panela i ostalih neophodnih elemenata za proizvodnju električne energije i priključenje na distributivni sistem.\nNa javni poziv za bespovratna sredstava mogu da se jave sva novosadska domaćinstva, osim onih koja su u prethodnom periodu već koristila sredstva Grada za slične aktivnosti, te oni koji su u poslednje dve godine dobili novac za slične aktivnosti, ali su bili odustali od investicije.\nPodnosilac prijave treba da je vlasnik objekta za koji podnosi prijavu i da je vlasnik ili nosilac prava nad brojilom ili, ukoliko nije vlasnik objekta za koji se podnosi prijava, neophodno je da ima prijavu boravka na adresi objekta za koji podnosi prijavu kao i pisanu saglasnost vlasnika objekta.\nPodnosilac prijave takođe treba da je priključen na distributivnu mrežu električne energije i da je na poslednjem računu za potrošnju električne energije registrovana potrošnja od minimum 30 kWh.\nMaksimalan iznos koji se dodeljuje domaćinstvima je 420.000 dinara sa PDV-om, odnosno do 50 odsto vrednosti ukupne investicije ugradnje solarnih panela.\nRok za podnošenje prijava je 30 dana zaključno sa 23. junom.\nSve dodatne informacije moguće je dobiti u Gradskoj upravi za zaštitu životne sredine. (Tel. 021/421-109, mail [email protected])\nPrethodni tekstEvropski dan parkova\nSledeći tekstMaj, mesec osiguranja poljoprivrede


utorak, 30 januar 2018 17:40\nKrivokapić uputio otvoreno pismo Markoviću: Sankcionisanje onih koji ruše ugled obrazovanja\nPredsjednik SDP-a Ranko Krivokapić uputio je otvoreno pismo Vladi Crne Gore, Dušku Markoviću, u kojem traži hitno političko sankcionisanje onih koji ruše ugled prosvjetnih radnika i obrazovanja u cjelini.\nutorak, 23 januar 2018 17:50\nMarković: Nakon ulaska u NATO, evropska agenda najvažnija tema Vlade\nNakon uspješno okončanog učlanjenja u NATO, proces evropske integracije strateški je prioritet Vlade, poručio je predsjednik Vlade Duško Marković na sastanku sa ambasadorima država članica Evropske unije i šefa Delegacije Evropske unije u Crnoj Gori Aiva Orava čiji je domaćin bio ambasador Republike Bugarske Mladen Červenjakov u svojstvu diplomatskog predstavnika države predsjedavajuće Savjetom Evropske unije.\nponedjeljak, 22 januar 2018 13:43\nVlada u potpunosti podržava aktivnosti i rad Ljekarske komore\nPredsjednik Vlade Duško Marković primio je delegaciju Ljekarske komore Crne Gore koju je predvodio predsjednik Komore Aleksandar Mugoša.\nčetvrtak, 21 decembar 2017 11:20\nVatrogasci otkazali protest, Marković ih pozvao na razgovor i ponudio konkretna rješenja\nVatrogasci iz 15 crnogorskih opština otkazali su protest koji je trebao da bude održan u petak ispred zgrade Vlade u Podgorci, potvrdio je za Standard predsjednik Strukovnog sindikata vatrogasaca (USSCG) Predrag Milikić.\nčetvrtak, 07 decembar 2017 13:32\nUtvrđen Prijedlog zakona, 9,5 miliona ide na subvencije "ranjivih kupaca"\nVlada Crne Gore utvrdila je Prijedlog zakona o izmjenama Zakona o budžetu Crne gore za 2017. godinu u iznosu od 9,5 miliona eura.\npetak, 01 decembar 2017 12:24\nNurković: Autoput obilježio dosadašnji rad Vlade, neuvođenje stečaja u MA dobar potez\nProjekat gradnje autoputa obilježio je prvu godinu rada Vlade, ocijenio je ministar saobraćaja i pomorstva Osman Nurković.\npetak, 01 decembar 2017 11:34\nVlada radila "solidno" i pored destruktivne opozicije\nPrioritet Vlade bilo je članstvo u NATO, a mi što smo obećali to smo i ostvarili i doveli posao do kraja 5. juna, kazao je premijer Duško Marković na današnjoj konferenciji za medije povodom godišnjice rada 41. saziva Vlade Crne Gore. Premijer je danas, odgovarajući na pitanja novinara govorio i o sudskom procesu koji se vodi za pokušaj terorizma na dan izbora prošle godine, ocijenio je da je bojkot neopravdan što su pokazali lokalni izbori i kazao je da je saglasan sa ocjenom predsjednika DPS-a Mila Đukanovića da je “Vlada radila solidno”.\npetak, 24 novembar 2017 09:51\nBudžet veći zbog kredita za brodove\nPredlogom zakona o budžetu za narednu godinu za Ministarstvo saobraćaja i pomorstva predviđeno je 34,9 miliona eura, što je skoro tri miliona eura, odnosno 9,2 odsto više u odnosu na ovogodišnja izdvajanja, piše Pobjeda.\nčetvrtak, 23 novembar 2017 16:39\nZa rekonstrukciju puteva 52 miliona eura\nVlada Crne Gore je, na danas održanoj 51. sjednici kojom je predsjedavao predsjednik Duško Marković, usvojila Informaciju o zaključivanju Ugovora o zajmu sa Evropskom bankom za obnovu i razvoj (EBRD) za realizaciju projekta rekonstrukcije magistralnih puteva u Crnoj Gori, u iznosu od 40 miliona eura i dala saglasnost na Nacrt ugovora.\nčetvrtak, 23 novembar 2017 08:10\nBogićević: Ako prodaju Aerodrome, izlazimo iz Vlade\nStav Socijaldemokrata je da Aerodromi Crne Gore, kao jedno od naših najuspješnijih i najpotentnijih preduzeća, moraju ostati u državnom vlasništvu. Oko toga sa nama nema pregovaranja i to je uslov našeg ostanka u Vladi, rekla je za „Dan” Marija Blagojević, član predsjedništva SD.


Dvesta naših učenika od 1. do 8. razreda danas je učestvovalo na „Olimpijskom času“ koji je održan na Trgu Nikola Tesla, a koji su zajedno organizovali Olimpijski komitet Srbije i kompanija Koka- Kola uz podršku Sportskog saveza opštine Apatin.\nCilj projekta je upoznavanje dece osnovno-školskog uzrasta sa olimpijskim vrednostima kao što su radost igre, fer-plej, poštovanje, izuzetnost i jedinstvo duha, tela i uma.\nDeca su kroz različite sportsko-edukativne radionice stekla znanja o istoriji Olimpijskih igara, olimpijskim simbolima i sportovima, kao i znamenitim sportistima.\nSa decom se družio naš olimpijac, plivač Čaba Silađi, koji će 2020. godine predstavljati Srbiju na Olimpijskim igrama u Tokiju. Čabo je u svom pozdravu pozvao decu da nauče nešto o olimpijskim vrednostima, poželeo im da se lepo provedu, te da ih za deset – petnaest godina gleda kao učesnike na nekoj budućoj Olimpijadi.\nOrganizovana je radionica na kojoj su se učenici, uz pomoć specijalno dizajnirane olimpijske vežbanke, bolje upoznali sa Olimpijskim igrama i pravim vrednostima koje treba da usvoje u svom odrastanju. Deca su takođe imala priliku da učestvuju u „TreninGO“ radionici i da se tako bolje upoznaju sa mobilnom aplikacijom koja ima za cilj da motiviše mlade da budu aktivni, da redovno vežbaju i žive zdravim načinom života.\nOznake: Konkursi i projekti, Olimpijski čas\nPrethodni članak 2. DEČJE TRADICIONALNE IGRE- REZULTATI\nSledeći članak Matursko veče\nTalentovani učenik – Vukašin Stojšić\nTalentovana učenica – Sofija Cvetićanin\nUspeh učenika naše škole – Stefana Dvornića, 5/3


"Nova": Bagzi tek iz trećeg puta optužio Dijanu\n„Nova“: Bagzi tek iz trećeg puta optužio Dijanu\nDruštvo Autor:Gordana Petkovic24. okt. 202121:00 > 21:01\nList “Nova” piše da je bivši šef Službe za specijalne istražne metode Dejan Milenković Bagzi iz trećeg puta 15. oktobra, na saslušanju u Sektoru unutrašnje kontrole, optužio bivšu državnu sekretarku Ministarstva unutrašnjih poslova Dijanu Hrkalović za trgovinu uticajem.\n“Milenković je naveo da mu je Hrkalovićeva naredila da određene telefonske analize u slučaju ubijenog karatiste Vlastimira Miloševića kasnije dostavi tužiocu” piše “Nova” o novim detaljima istrage protiv Dijane Hrkalović.\nPod naslovom “Vučića mogu da uhapse ovi što ga danas čuvaju” list objavljuje intervju sa istoričarem Milanom St. Protićem. “Baš zbog toga što nema svest o tome, rizik u koji ulazi je sve veći i on sve dublje pada, iako njemu deluje da je svemoćan”, ističe St. Protić.\n“Nervoza u očima lažnog cara je sve očiglednija” poručuje u intervju za “Novu” karikaturista Dušan Petričić. On ističe da “sluđeni i deprimirani narod ne razume da je jedini zadatak u ovom trenutku srušiti i onemogućiti ovu zločinačku vlast i njenog manekena Vučić”.\nPovodom uvođenja novih mera protiv pandemije koronavirusa epidemiolog i član Kriznog štaba dr Branislav Tiodorović ocenjuje da kovid propusnice na tri sata neće imati efekta.\nU tekstu “Samo Đorđević u Evroligi, treneri u NBA pomoćnici” list analizira zašto se i kako krnji nekada moćna kolonija srpskih košarkaških stručnjaka.\nList donosi i vodić za onlajn prijavu za putovanje u Evropsku uniju uz upustvo “dogodine u Evropu samo kad platite taksu”.\nBONUS VIDEO: Procedura kontrolisanja kovid propusnica\ndnevni list "Nova"dr Branislav TiodorovićDušan Petričićlist Novamilan st. protić\nRat SNS firmi zbog tendera za Autobusku okončan pobedom graditelja K-distrikta\nSofija, prvo srpsko dete koje je primilo Zolgensmu: Danas priča, peva, igra se\nBeogradski BAS prevario revizore i pobegao od milionskih dugova\nDirektor Beogradskih elektrana: Praviti nuklearnu energiju sa SAD i EU\n„Nisam u školi jer nemam za užinu“: Tuga i beda u najvećem getu na jugu Srbije\nNova: Naprednjaci su me prijavili na lažnu adresu zbog izbora


Tanjug 8. juna 2019. 14:27\nNOVI SAD – Nacionalna osiguravajuća kuća „Dunav osiguranje“ drugu godinu za redom podržala je Sremski sajam poljoprivrede, Agrosim, u Sremskoj Mitrovici, čiji je štand danas posetio ministar poljoprivrede, šumarstva i vodoprivrede Branislav Nedimović.\nU vreme kada su, zbog obilnih padavina, delove Srbije zadesile poplave, tema o važnosti osiguranja poljoprivredne proizvodnje ponovo je aktuelizovana, a posetioci sajma Agrosim danas su upravo o mogućnostima osiguranja mogli da se informišu na štandu „Dunav osiguranja“.\nPoljoprivreda u Srbiji jedna je od strateških privrednih grana, koja ima ekonomski i socijalni značaj, doprinosi bruto društvenom proizvodu, ali i zaposlenosti stanovništva i podizanju životnog standarda, rekla je direktorka Glavne filijale „Dunav osiguranja“ u Sremskoj Mitrovici Nada Kovačević, napominjući da je neophodno stalno uticati na podizanje svesti poljoprirvednika o važnosti osiguranja, imajući u vidu da je i dalje mali broj poljoprirvednika koji osiguravaju svoju proizvodnju.\n„U Srbiji se osigurava oko 12 odsto korišćene poljoprirvedne površine, dok je u Sremu taj procenat i niži i iznosi deset odsto. Klimatski uslovi se menjaju i toga smo svesni, a za ozbiljnu poljoprirvednu proizvodnju nije dovoljno samo primeniti agrotehniku. Međutim, i dalje je veoma mali broj poljoprivrednika koji osiguravaju svoju proizvodnju“, rekla je Nada Kovačević.\nOna kaže da je urpavo iz tih razloga, Kompanija „Dunav osiguranje“, u saradnji sa Udruženjem novinara „Agropreš“ pre osam godina počela da realizuje edukativne radionice koje se bave osiguranjem poljoprirvedne proizvodnje u Srbiji.\n„Edukacija svakako nije brz uspeh, ali je svaki novi regrutovani osiguranik uspeh. To je potvrda i državi i osiguravajućim kućama, a pre svega ‘Dunav osiguranju’ kao najvećem nacionalnom brendu u oblasti osiguranja, sa 37 odsto učešća osiguranja useva, da zajedničkim nastupom i sinergijom mogu podići svest poljoprirvednih proizvođača o značaju osiguranja“, rekla je Nada Kovačević.\n„Tako, na primer, za osiguranje jednog hektara pšenice, na području Srema, na prinos od 7.000 kilograma i ceni od 18 dinara po kilogramu, poljoprirvedni proizvođač treba da izdvoji oko 3.700 dinara. Prilikom ugovaranja, plaća samo pet odsto premije, odnosno porez, dok se ostatak plaća nakon skidanja useva, odnosno žetve“, objasnila je Kovačevićeva.


Kako do Kosova i nazad - Bujanovačke\nPočetna KOSOVO Kako do Kosova i nazad\nKako do Kosova i nazad\nBujanovačke8. maj 2020.KOSOVO, NASLOVNA, POLITIKA2\nBujanovac, 8. maj 2020. Iako su u medijima, naročito od prošle godine, prisutna razna “zveckanja” merama koje političari Srbije i Kosova najavljuju i donose, ulazak na Kosovo za srpske građane, veoma je jednostavan – potrebna vam je samo lična karta, piše Slobodna reč.\n(Napomena: podaci iz teksta se odnose na kretanje građana pre proglašenja vanrednog stanja zbog epidemije virusa COVID-19. Svi granični prelazi su zbog mera sprečavanja širenja zaraze i dalje zatvoreni)\nPrelazak administrativne linije samo sa ličnom kartom nije novost i ne bi trebalo da ima lošu konotaciju. Često je u javnosti predstavljeno kao nešto komplikovano, a to je jedna od stavki sa ciljem normalizacije odnosa Beograda i Prištine i deo je Sporazuma o slobodi kretanja potpisanog 2011. godine u Briselu, te srpski i kosovski pasoš od tada za prelazak nisu ni bili potrebni. Ovaj sporazum koji obuhvata propise o ličnim dokumentima, registarskim tablicama i osiguranju vozila kao i procedure za njihovu implementaciju, uspešno se primenjivao od maja 2013. godine.\nMeđutim, ukoliko vam je lična karta istekla ili ste je izgubili neposredno pre puta, moraćete da ga odložite jer zvanično – Srbija ne priznaje pasoš Kosova te i Kosovo od prošle godine recipročnom merom ne priznaje pasoš Srbije. Međusobno nepriznavanje pasoša služi obema stranama za prikupljanje političkih poena, a u praksi ništa ne komplikuje. Jednostavno, obe strane su Sporazumom na to i imale pravo. Tako je nešto što zapravo ne ugrožava slobodu kretanja ni jedne ni druge strane zbog političke igre u medijima postalo problem.\nŠta se desilo sa sporazumom?\nNovembra 2018. godine kosovska Vlada usvaja odluku o uvođenju takse od prvobitno 10, a kasnije i 100 odsto na uvoz proizvoda iz Srbije i Bosne i Hercegovine i zbog toga Srbija odlučuje da prekine dijalog sa Prištinom. Kao razloge za ovaj potez kosovski zvaničnici navodili su “jačanje domaće proizvodnje, ekonomije i kosovske državnosti i zaštitu vitalnih interesa Kosova zbog agresivne kampanje Srbije protiv Kosova na međunarodnom nivou”. Tako, nažalost, dolazi do nazadovanja u pregovorima, ali sloboda kretanja nije ugrožena.\nNaša sagovornica, novinarka i urednica portala KoSSev Tatjana Lazarević, komentariše da je Briselski sporazum u ovom trenutku tema daleko iza nas ,ali da će kad-tad morati opet da se vrati. Utisak je da je sporazum i pre aktuelne pandemije virusa COVID-19 ostao u “zapećku kao jedna neažurirana tema” kao i da je takva situacija bila i pre uvođenja taksi:\n-Često se ističe da je dijalog zastao uvođenjem taksi, ali ja mislim da to nije tačno. On je zapravo zastao još početkom leta 2018. godine, kako su na površinu isplivale glasine o tome da su se u Briselu navodno vodili razgovori koji se nisu nužno ticali sadržaja do tada potpisanih tehničkih dogovora, već navodnog etničkog razgraničenja. – kaže Lazarević.\nU takvom kontekstu, prema njenim rečima, bilo je jasno da se konkretni sporazumi teško mogu sprovoditi, ili bar ne dovoljno dosledno, kao i da su najviše “ispaštali” građani. Kako objašnjava, Priština optužuje Beograd da koči njegovu primenu u delu nepriznavanja kosovskih dokumenata za putnike koji sa Kosova prelaze u centralnu Srbiju, odnosno otežava njihovo kretanje, dok Beogad optužuje Prištinu za nepriznavanje i neolakšavanje Srbima ličnih identifikacionih dokumenata, pre svega vozačkih dozvola i pasoša. Ističe da se na ljude na terenu ovakav sporazum najdirektnije moguće odnosi ali pre svega negativno, kao i da je slobodnije kretaje iz zajednice ka zajednici posledica protoka vremena i usmerenosti ljudi jednih ka drugima i potrebe da sarađuju, nego što je to posledica sporazuma.\n-Tu bih kao pripadnica zajednice Srba sa KiM mogla dosta da nabrajam šta nas sve ograničava u kretanju i prema Prištini, ali i prema Beogradu, a pasoš Koordinacione uprave koji Priština ne priznaje sa jedne strane, za koji nam je potrebna Šengen viza, i sa kojim me na aerodromu Nikola Tesla, po pravilu policajci zadrže duže i proveravaju, a sa aerodroma u Prištini i dalje – je očigledan primer. – objašnjava.\nDa je impementacija Sporazuma o slobodi kretanja bila otežana potvrđuje i politički analitičar i član Savetodavne grupe za javnu politiku Balkan u Evropi (BiEPAG) Špend Emini:\n-Slobodno kretanje je bilo otežano problemima sa vozačkim dozvolama, ličnim dokumentima, menjanjem tablica na automobilima i ostalim preprekama na graničnim prelazima, dok su obe strane optuživale jedna drugu za neimplementiranje sporazuma. – objašnjava Emini.\nDodaje da su pored problema sa protokom robe mnogi građani Srbije i Kosova iskoristili prednosti ovog sporazuma, te da su sve češće turističke posete i da su mnogi prelazili granicu i po prvi put.\n-Verujem da će uvođenje direktnih letova između Prištine i Beograda, kao i obnova železnice nadalje doprinuti slobodnom kretanju građana iz Kosova i Srbije.\nUlazak na Kosovo sa srpskim dokumentima\nKao što je na početku teksta pomenuto, za ulazak na Kosovo potrebna je samo lična karta. Po Zakonu o ličnoj karti svaki državljanin stariji od 16 godina koji ima prebivalište na teritoriji Republike Srbije je dužan je da je poseduje. Pasoš nosite uz ličnu kartu jedino ako preko Kosova putujete u treću zemlju za koju vam je potreban. Ukoliko putujete sa decom, iako ste donedavno za njihovu identifikaciju koristili pasoše, sada ćete morati da za njih obezbedite izvode iz matične knjige rođenih odnosno ovlašćenje. Za vozilo vam nije potrebno dodatno osiguranje osim vašeg redovnog koje koristite i kada, na primer, ulazite u Severnu Makedoniju. Nema dodatnog čekanja osim redovnog zbog potencijalne gužve i kosovska granična policija vam ne izdaje poseban dokument o evidenciji ulaska/izlaska.\nUlazak u Srbiju sa kosovskim dokumentima\nIako po Sporazumu obe strane imaju mogućnost da pri prelasku administrativne linije licima daju privremeni dokument o dozvoljenom boravku, to se sprovodi samo na srpskoj granici, za stanovnike Kosova. Pasoš Kosova, kao što je već rečeno, nije priznat te lica pokazuju samo ličnu kartu, a potom moraju da sačekaju da im se izradi dodatni dokument o ulasku/izlasku. Taj papir moraju da čuvaju i sa njim im je dozvoljen boravak u Srbiji, u narednih 90 dana.\n-Dobiju dokument o ulazu/izlazu na kom su ispisane sve iste informacije kao i one na kosovskoj ID ali na srpskom i ćirilici. Dokument važi tri meseca i oni moraju da ga predaju na povratku na Kosovo. Ukoliko ga izgube, moraju da se jave najbližoj policijskoj stanici koja ga ponovo izdaje. Ovu opciju imaju obe strane, ali je primenjuje samo Srbija. Pri prelasku u “treću” zemlju, stanovnici Kosova pokazuju samo kosovska dokumenta. Dokument o izlazu/ulazu je potreban samo za Srbiju. Isto tako, ako voze KS tablice, nema posebnih procedura, dok, ako voze RKS tablice moraju da sačekaju da im se izdaju proba tablice koje takođe važe tri meseca, koštale su 400 din donedavno. – objašnjava naša sagovornica.\nOvakva situacija tokom letnjih meseci naročito, ali i u periodu kada su praznici i odmori, stvara gužve na graničnim prelazima koji se najviše koriste, kao što je Merdare. Pored toga, za maloletnike je takođe potreban izvod iz matične knjige rođenih.\nPrema rečima Eminija, mnogi stanovnici Kosova su bili nezadovoljni zbog ovakve procedure ulaska u Srbiju. Dodaje da neki stanovnici Kosova pri ulasku u Srbiju nemaju problema, neki se suočavaju sa gužvama i dugim čekanjem na prelazak granice, kao i sa ulaskom u treće zemlje preko Srbije, gde su im tražili srpske vize ili u nekim slučajevima šengen vizu.\n-Takođe, građani Kosova imaju problem sa dobijanjem informacija iz samog Ministarstva spoljnih poslova pošto su im u mnogim prilikama rekli “Putujete na sopstveni rizik.” – kaže Emini.\nOno što je zanimljivo, jeste i to da ovaj sistem nije novina, već je sličan onom koji je važio za državljane sadašnje Severne Makedonije pri ulasku u Grčku. Zbog donedavnog spora sa Grcima, državljani Severne Makedonije čiji je pasoš izdat pre promene imena (februar 2019.) dobijali su na ulazu u Grčku poseban papir koji su takođe do napuštanja zemlje morali da čuvaju i bio im je dozvoljen boravak od 90 dana. Rešavanjem spora, svi sa pasošem izdatim nakon promene, nisu u obavezi da to rade.\nSrpska identifikaciona dokumenta koja se izdaju za državljane Srbije sa prebivalištem u kosovskim gradovima, tamo nisu priznata još od juna 2017. godine, tako da većina ima i kosovsku i srpsku ličnu kartu.\n-Studiram u Vranju i obe lične karte su mi neophodne. Pokazujem kosovsku kad izlazim sa Kosova a srpsku kada ulazim u Srbiju, jer u suprotnom moram da rešavam problem ostanka dužeg od devedeset dana. – objašnjava studentkinja N.G. čije je prebivalište na teritoriji Kosova.\nTAGadministartivna linija granični prelazi Kosovo\nPrevious PostObjavljena konačna rang lista za studentske stipendije, novac uskoro Next PostOtvara se vrtić, ali ne za svu decu\n2 thoughts on “Kako do Kosova i nazad”\nAnoniman 15. maja 2020. at 11:38\nOvo nije nista novo sto se tice mita to je od uvek bilo od kad ja sam sa volanom vec 37 god.\nBari 9. maja 2020. at 19:49\nNajvecu muku mucimo sa srpskim policajcima na granici jer mi koji imamo strane tablice moramo biti spremni za mito inace odmah tortuta a nemate kome da se zalite ko lesinari sede saobracajci i ko nema pojas od sofera dok predaje dokumenta na pregled odmah maknu te nastranu i maltretiranja pocinju sramota zato cemo svi da idemo preko hrvatske i albanje na kosovo


Foto: FC Caspiy/Akylbek Ussenov / Ustupljene fotografije\nSrpski golman Marko Milošević brani u životnoj formi u dresu kazahstanskog Kaspija, trenutno je najbolji golman tamošnje Premijer lige prema statističkim parametrima iako je član Kaspija, jedne od najlošijih ekipa.\nNjegov tim je u zoni ispadanja sa pet poraza iz isto toliko utakmica u ovoj sezoni, jedina svetla tačka je Milošević koji bi uskoro mogao da napusti klub iz Aktaua koji bi tada bio u još većem problemu.\nFoto: InStat / screenshot\nStatistički podaci Marka Miloševića\nNekadašnji kapiten Zemuna predvodi listu golmana kazahstanske lige i ubedljivo je najbolji među čuvarima mreža u dva statistička parametra, odbrane i tačna dodavanja. U pet utakmica je čak 69 puta šutirano ka Miloševiću, lopta je 35 puta išla u okvir gola a srpski golman je odbranio čak 24 puta.\nSrbin je od 161 dodavanja u ovoj sezoni uspešno obavio 132 i ima ih najviše među golmanima u Premijer ligi.\nOno što je sigurno, jeste da će Kaspiju biti gotovo nemoguće da izbori opstanak bez Miloševića, ali će izvesno u takvoj situaciji i biti pošto su velike prilike da će već ovog transfer roka Srbin promenitit sredinu.\nSvesni učinka Srbina u kazahstanskom fudbalu su i ljudi u tamošnjem sportu, Aleksandr Strelnikov, urednik čuvenog portala Sports.kz je izjavio:\n- Milošević je izvanredan golman, konstantno spašava svoj tim. Igra za tim koji je ovog transfer roka postao još slabiji, smatram da on zaslužuje nešto mnogo bolje u karijeri. Nikada se ne zna šta će se dogoditi u našem šampionatu sutra... Trenutno je najbolji golman u ligi, ali to ne može da spasi Kaspi jer kada vam po dvadeset puta šutiraju na gol, i Bufon bi propustio neku loptu, poručio je Strelnikov.\nMilošević je dete Zemuna čiji je bio i kapiten dugo godina, a branio je još i za Grafičar, Smederevo, Sinđelić, Voždovac i Napredak.\nFUDBAL NE PAMTI STVAR KOJU JE URADIO SRPSKI GOLMAN Milošević izabran za NAJBOLJEG u Premijer ligi Kazahstana, a njegov tim jedva opstao\nŠestoligaš napravio ekipu snova: Maradona, Pele, Bekam, Mesi i Zidan u istom timu!\nZa fudbalski klub Fanborou verovatno niste ranije čuli. Sasvim logično, jer igra u šestoj ligi Engleske, amateri su u pitanju, a pritom su se našli u priličnom problemu: finansijska situacija dovela ih je na rub bankrota, ali se neposredno pred početak nove sezone desilo čudo. A posle toga čuda - u istom timu se nalaze Mateus, Maldini, Bekenbauer, Gaskojn, Mesi, Maradona, Pele... i mnoga druga legendarna imena fudbala.


Mediaweb Advertising - Web dizajn\nNaše iskustvo u oblasti web dizajna, kao i prilagođavanje novim trendovima, omogućuje nam da klijentima pružimo profesionalne usluge stvaranja njihovog web identiteta. Prilikom izrade Vašeg sajta naš tim od početka aktivno i Vas uključuje u osmišljavanje najboljeg rešenja. Sve Vaše želje i potrebe biće nam na raspolaganju prilikom izrade web prezentacije. Sajt će sadržati sve potrebne elemente, ali pre svege tehničko-funkcionalnu i estetsku komponentu, kao preduslov kvalitetnog proizvoda.\nNudimo Vam kompletnu uslugu stvaranja web identiteta , za privatne potrebe ili potrebe firme, počevši od logoa i dizajna sajta, pa sve do postavljanja istog na vrh Google pretraživača, putem Google Adwords sistema. Dobićete besprekoran proizvod koji će biti konkurentan na Internetu i uvek dostupan onima koji traže Vaše usluge i proizvode.\nPotrebno je imati sajt...!\nU današnje vreme, pozitivno poslovanje firme zavisi od toga koliko ju je lako pronaći. Web sajt je izuzetana marketinška mogućnost prezentacije, gde možete predstaviti sve Vaše proizvode ili usluge bez obzira da li ste zainteresovani za poslovanje na domaćem ili i na inostranom tržištu. Internet je prvo mesto gde će Vas većina ljudi tražiti.\nU poslednjih 10-ak godina ljudi imaju sve manje vremena da obilaze prodavnice u traženju proizvoda, već žele da to što traže pronađu u što kraćem vremenskom roku i odmah ga kupe. Čak i ukoliko niste sajt za prodaju preko interneta, ljudi će se na ovaj način upoznati sa Vašom firmom, proizvodima i uslugama.\nUkoliko korisnik traži neki proizvod ili uslugu preko Interneta, a Vi ne posedujete web sajt, tada će potencijalni klijent pronaći Vašu konkurenciju koja već ima svoju Internet prezentaciju, i obratiće se njima.\nWeb sajt je reklamna prezentacija Vaše firme koja zahteva minimalna finansijska ulaganja u odnosu na oste vidove reklamiranja (TV i radio reklama, oglasi u novinama, bilbordi, baneri, flajeri...). Prednosti web sajta su dostupnost informacija 24 časa, kao i mogućnost konstantnog ažuriranja informacija.\nDanas, svaka renomirana firma poseduje neki vid web prezentacije...


15-11-2019 20:14 Srbija Politika\nMinistar odbrane Aleksandar Vulin i načelnik Generalštaba Vojske Srbije general Milan Mojsilović obišli su danas učesnike višednevne komandno-štabne vežbe Vojske Srbije i Nacionalne garde Ohaja "Cyber Tesla 2019" u kasarni "Vojvoda Radomir Putnik" u Gornjem Milanovcu.\n- Sajber pretnje su deo hibridnog ratovanja, i niko na svetu više nije siguran. Probajte samo da zamislite jedan dan bez električne energije, interneta, bez mobilne telefonije ili kablovske mreže. Takođe, probajte da zamislite posledice uspešnog sajber napada, koji bi čitavu zemlju učinio slepom i gluvom, rekao je ministar Vulin i istakao da moramo da učimo, napredujemo i da vežbamo, kako se to ne bi desilo.\n- Organizovana je potrebna infrastruktura za izvođenje vežbe, kako bi se u različitim varijantama našao odgovor na sve pretnje koje se mogu desiti u sajber prostoru – istakao je general Đolović i posebno podvukao dobru komunikaciju među partnerima, što je rezultiralo sticanjem novih znanja i iskustava.\n- U razgovoru s našim ljudima došao sam do saznanja da je iza nas sjajna nedelja, i da je ovo najviše što je urađeno u odnosu na prethodne tri godine, zbog čega sam veoma srećan - istakao je pukovnik Mekju.\n- Drago mi je što je Centar za obuku veze i informatike ostao u Gornjem Milanovcu, baš kao što sam zadovoljan i onim što sam danas video, da su pripadnici Vojske Srbije okrenuti savremenim pretnjama i usavršavanju tehnika odbrane od njih – rekao je Kovačević i dodao da je veoma zahvalan ministru Vulinu, zbog vremena koje izdvaja za posetu opštini Gornji Milanovac, te i da će ta lokalna zajednica i ubuduće činiti sve što treba za Vojsku Srbije, bez koje nema jake države.\nDanašnjem obilasku prisustvovali su i vršilac dužnosti pomoćnika ministra odbrane za politiku odbrane Milan Ranković, načelnik Uprave za obaveštajno-izviđačke poslove brigadni general Miroljub Čupić i načelnik Uprave za obuku i doktrinu brigadni general Željko Petrović.\nVežba "Cyber Tesla 2019" izvodi se od 2016. godine, u okviru Programa državnog partnerstva Srbije i Ohaja u oblasti zaštite sajber prostora.


Stevanović: Očekuje se dodatni porast broja zaraženih posle praznika\nIzvor: Radio 021, 12.Feb.2021, 14:04\nBroj obolelih od virusa korona raste, a samim tim i potreba za hospitalizacijom, izjavio je danas direktor Klinike za infektivne bolesti KCS Goran Stevanović i najavio da će tokom praznika biti duplirane smene u kovid ambulantama jer se očekuje povećanje broja pregleda.\nOn je, nakon sastanka ministra zdravlja Zlatibora Lončara sa direktorima kovid bolnica, izrazio zabrinutost zbog porasta broja novozaraženih, nakon trenda opadanja broja.\nPodsećajući da >> Pročitaj celu vest na sajtu Radio 021 << su iz kovid sistema izašli KBC Zvezdara i KBC Bežanijska kosa, Stevanović je kazao da nažalost nema mogućnosti da još neka bolnica pređe u nekovid, odnosno redovan režim rada. Ukazao je i na to da su sada kod pacijenata teže kliničke slike sa neizvesnijim ishodom lečenja.\n"Primećeno je da jedan broj inficiranih ima veze sa zimovanjima, kao i da disciplina popušta", kazao je dr Stevanović.\nApelovao je na sve koji planiraju da provedu predstojeće praznike, odnosno četiri dana na nekoj planini i odmoru, da se pridržavaju mera.\nKaže da je sada prelomni trenutak da se situacija stabilizuje ili da bude još teža, pa apeluje na sve da se pridržavaju mera i daju vakcinaciji vremena da počne da reaguje i zaštiti stanovništvo kako bismo se svi vratili normalnom životu.\n"Znamo da je građanima dosta restriktivnih mera, sve ovo traje godinu dana, ali tako je i ljudima koji rade u kovid sistemu i koji se i preko svojih mogućnosti trude da pomognu svima", naveo je dr Stevanović.\nUkazuje na to da prva primljena doza vakcine ne garantuje zaštitu i da je za to potrebna i druga doza.\nRadio Televizija Vojvodine: Stevanović: Očekuje se porast broja zaraženih posle praznika\nRadio Slobodna Evropa: Stevanović: Raste broj obolelih i hospitalizovanih u Srbiji\nN1 televizija: Stevanović upozorava – bolnice se ponovo pune; Lekari za zatvaranje kafića?\nDanas: Stevanović: Prelomni trenutak da li će broj obolelih u Srbiji nastaviti da raste


RTCG - Radio Televizija Crne Gore - Nacionalni javni servis :: Politika :: Otvaranje Konzulata unaprijediće odnose CG i Litvanije\n20. 02. 2020. 15:40 >> 15:40 0\nDARMANOVIĆ U VILJNUSU\nOtvaranje Konzulata unaprijediće odnose CG i Litvanije\nOtvaranje prvog diplomatskog predstavništva Crne Gore u regionu Baltika doprinijeće produbljivanju veza Crne Gore i Litvanije, sa fokusom na oblast ekonomije, kazao je ministar vanjskih poslova, Srđan Darmanović, koji boravi u radnoj posjeti toj zemlji.\nOn se sastao sa šefom diplomatije Linasom Linkevičiusom, predsjednikom Parlamenta Viktorasom Pranckietisom i predsjednikom Odbora za evropske poslove Gediminasom Kirkilasom. Nakon razgovora sa litvanskim zvaničnicima, Darmanović je otvorio Konzulat Crne Gore u Viljnusu na čelu sa počasnim konzulom.\nDarmanović je istakao da će, u cilju zbližavanja naroda, raditi i na unapređivanju kulturnih veza Crne Gore i Litvanije.\nU razgovoru sa ministrom Linkevičiusom, istaknuto je savezništvo Crne Gore i Litvanije u okviru NATO i partnerstvo u procesu evropske integracije, te izražena zajednička spremnost za intenziviranje političkog dijaloga.\nČestitajući domaćinu jubilej - 30 godina nezavisnosti, Darmanović je istakao da je Litvanija jedna od najuspješnijih postkomunističkih zemalja koje su postale članice EU, a o čemu govori njena stabilnost i i napredak u brojnim oblastima.\n"U kontekstu bilateralne saradnje, šef crnogorske diplomatije je rekao da je potrebno razmotriti mogućnosti za upoznavanje litvanskih privrednika sa investicionim mogućnostima u Crnoj Gori", navode iz MVP.\nMinistar Linkevičius je ocijenio da dvije države imaju odličnu saradnju, pri čemu je naglasio da Crna Gora, kao pozitivan primjer u regionu Zapadnog Balkana, može i ubuduće računati na snažnu podršku Litvanije u procesu pregovora sa EU.\nTokom sastanka sa predsjednikom Parlamenta Pranckietisom apastrofirana je uspješna saradnja predstavničkih tijela dvije države.\nNa svim sastancima je istaknuta važnost jačanja saradnje u oblastima ekonomije, turizma, odbrane, obrazovanja, kao i iz domena strateške komunikacije i povećanja otpornosti na hibridne prijetnje.\nSrđan Darmanović Crna Gora - Litvanija MVP\nJačanje saradnje UK i CG izuzetno važno\nRumunija i dalje za evropsku budućnost CG\n07. 10. 2020. 1\nZ. Balkan i EU potvrdili solidarnost i jedinstvo\nPolitika tolerancije i solidarnosti ključni faktor kredibilnosti\n15:50 Ohrabruju stavovi partnera za budućnost CG\n10:20 Radi se o sudbini države, ne o karijerama


UMRO JAPANSKI FIZIČAR – NOBELOVAC\n07/04/2021 07/04/2021 / Srpsko-japansko prijateljstvo\nJapanski fizičar Isamu Akasaki, dobitnik Nobelove nagrade, umro je 1. aprila u 92. godini u bolnici u Nagoji. Akasaki je Nobelovu nagradu dobio 2014. za pronalazak diode koje emituju plave zrake svetlosti, zajedno sa svojim kolegama Hirošijem Amanom i Šuđijem Nakamurom.\nAkasaki je svoj pronalazak objavio 1986, mada su poznavaoci tvrdili da se takav uspeh ne može ostvariti u 20. veku. Njegov pronalazak omogućio je razvoj LED osvetljenja u punom koloru. Tehnologija, koju je razvio sa kolegama, omogućila je proizvodnju diskova tipa Blu-Ray, koji su omogućili znatno proširenje memorisanja.\nDiplomirao je na Univerzitetu u Kjotu, radio u Institutu Macušita, a predavao je na univerzitetima Nagoja i Meiđo.


Dodik: Dan sećanja, ali i želje za integracijom\nPredsednik Republike Srpske Milorad Dodik, poručio je večeras da 5. avgust, Dan sećanja na stradanje i progon Srba, ne treba da bude samo dan sećanja na žrtve već i dan snažne želje za integracijama i evropskim vrednostima.\n„Ovo je Dan sećanja na mnoge nedužne ljude koji su tada, i ne znajući šta se dešava, krenuli ovim putem, ovim mostom koji je bio znak slobode, mira, Srbije, spokojstva i sigurnog bega od smrti“, rekao je Dodik na prvom obeležavanju Dana sećanja na stradanje i progon Srba, na centralnoj državnoj manifestaciji kod Sremske Rače kojoj je, kako je javila Radio-televizija Srbije, prisustvovalo 20.000 ljudi.\nDodik je naveo da je Republika Srpska tih dana pružala sve što je mogla da pruži utočište i ohrabrenje, i da je postala dom za oko 50.000 Srba iz Krajine.\n„Ovaj most je most susretanja, istine, a istina je bila da su mnogi morali da napuste svoje kuće i krenu put Srbije“, rekao je Dodik i dodao da mnogi od prognanih nikada nisu bili u Srbiji, ali su znali da će biti sigurni kada pređu ovaj most.\n„Srbija je mnogo učinila da bude utočište prognanima, onima koji su platili cenu jer su verovali u Jugoslaviju“, naveo je Dodik.\n„Republika Srpska zagledana je u Srbiju ne zato što je voli, već zato što je doživljava kao deo svog nacionalnog bića“, rekao je predsednik RS i dodao da Srbi imaju pravo da urede svoje države RS i Srbiju i da u njima ima mesta za svakoga ko želi saradnju.\nDodik je naveo da je današnje okupljanje simbol zajedništva i vapaj da se obezbedi mir na ovim prostorima.\n„Danas naši napori moraju da budu usmereni ka miru, saradnji, okrenutosti ka evropskim vrednostima, ali mi možemo da prihvatimo Evropu kada ona prihvati ono što se zove Republika Srpska i ono što piše u Dejtonskom sporazumu“, rekao je Dodik. „Nemate probem na našoj strani, kada su nama odrubljivali glavu vi ste okretali glavu, .. nismo mi ti koji nosimo puške, mi se političkim sredstvima borimo. Zato ovaj skup neka ne bude samo sećanje na žrtve već i snažna želja za integraciju i evropske vrednosti”, rekao je Dodik.


Begović još jednom pozvao sve advokate da pruže podršku Bojiću\nSUĐENJE U PETAK U OSNOVNOM SUDU\nUz pozivnicu, advokatima je dostavio je zapisnik sa prvog suđenja Bojiću, što su neki od advokata ocijenili kao zloupotrebu Advokatske komore\nVladan Bojić, Foto: Luka Zeković\n18.02.2016. 20:04h Ažurirano: 18.02.2016. 20:04h\nU podgoričkom Osnovnom sudu za sjutra je zakazan nastavak suđenja advokatu Vladanu Bojiću koji se tereti za odavanje službene tajne.\nTo je ujedno bio razlog da predsjednik advokatske komore Zdravko Begović još jednom mejlom pozove sve advokate da dođu i svojim prisustvom pruže podršku kolegi.\nUz pozivnicu, advokatima je dostavio je zapisnik sa prvog suđenja Bojiću, što su neki od advokata ocijenili kao zloupotrebu Advokatske komore.\nPredsjednik advokatske komore Zdravko Begović, opet je juče mejlom pozvao advokate da sjutra dođu do podgoričkog Osnovnog suda i svojim prisustvom pruže podršku advokatu Vladanu Bojiću koji se tereti za odavanje službene tajne.\nUz pozivnicu za podršku stigao im je i zapisnik sa glavnog pretresa zbog čega su pojedini advokati, po onome što je Televizija "Vijesti" imala na uvid, oštro kritikovali ponašanje predsjednika Advokatske komore.\n"Ne zloupotrebljavaj Advokatsku komoru i funkciju predsjednika. Ovakve mejlove možeš da šalješ kao advokat, a nikako kao predsjednik Komore. Zapisnici sa glavnih pretresa nisu zvanični akti Komore koji bi bili od značaja za rad Komore i advokata kao njenih članova. A posebno što ovakvi zapisnici nijesu ni malo interesantno štivo niti ikome mogu biti od bilo kakve koristi osim nekolicini advokata koji vode neke privatne "ratove" ili kampanje", stoji u odgovoru advokata Predraga Đolevića\nNišta blaži nije bio ni njihov kolega Dušan Lukšić.\n"Moram da izrazim čuđenje zbog čega nam šaljete predmetni zapisnik sa suđenja. Prije svega, što sam svjedok da nikada Advokatska komora čiji sam član od 1996. godine, nije svojim članovima slala zapisnike sa bilo kakvih suđenja…Ovaj Vaš mejl, nažalost, moram okarakterisati željom da se promoviše ovaj postupak, i da se svi advokati uključe u isti i na taj način stvori jedno jedinstveno razmišljanje, a što nije svojstveno advokaturi kao profesiji" piše u odgovoru Lukšića.\nAdvokati Đolević i Lukšić, mejlove koje su TV Vijesti imale na uvid nijesu željeli da komentarišu. U odbranu Bojića, osim Begovića i nekoliko crnogorskih advokata stala je i Advokatska komore Srbije, o čemu su 10. februara obaviješteni mejlom i crnogorski advokati, koji su imali odgovor i tada.\nODGOVOR – advokata Predraga Đolevića\n"Drago mi je što se daje podrška kolegi Bojiću u očuvanju principa savjesnosti, poštenja i odgovornosti, koji inače njega krase, i koje je pokazao prema kolegi Akoviću i ostalim advokatima", navodi se u odgovoru Đolevića.\nBojić se tereti da je supruzi optuženog bivšeg gradonačelnika Budve Lazara Rađenovića prenio detalje sa saslušanja svjedoka-saradnika Rajka Kuljače, koji su proglašeni tajnom.\nOn je u jednom od tih razgovora izrekao teške uvrede na račun njegovog kolege, advokata Lazara Akovića. Glavnog specijalnog tužioca Milivoja Katnića nazvao je fašistom, a doskorašnju sudiju Višeg suda Valentinu Pavličić - uličarkom.\nDušan LukšićAdvokatska komora Crne GorePredrag ĐolevićVladan BojićZdravko Begović


DOLARI IZ SAD U VUHANU | Galaksija Nova\nIsplivali dokazi: Američki institut finansirao ispitivanja virusa korona u kineskom gradu od 2014.\nIstraživačke novinarke neprofitnog portala „Intersept” tvrde da su došle u posed 528 stranica dokumenata koji dokazuju da je američka zdravstvena agencija „Eko helt alajens” od 2014. do 2019., državnim novcem finansirala eksperimentisanja s virusima korona u laboratorijama Vuhana. Dokumenti su objavljeni nakon što je „Intersept” tužio američki Nacionalni zdravstveni institut, koji im je u septembru 2020. odbio dati tražene spise na uvid. „Intersept” se zatim pozvao na Zakon o slobodi pristupa informacijama, a godinu dana kasnije konačno dobio sudski proces.\nDokumenti tako jasno pokazuju kako je „Eko helt alajens” svom dugogodišnjem partneru, Institutu za virusologiju u Vuhanu i Univerzitetu „Ist Čajna normal” donirao ukupno 3,1 milion američkih dolara za projekt radnog naziva „Razumevanje rizika od pojave virusa korona kod slepih miševa”. Tačno 599.000 dolara od toga iznosa namenjeno je bilo identifikaciji i alteraciji virusa korona kod slepih miševa. To finansiranje je trebalo da se nastavi i nakon 2019, ali ga je Trampova administracija, u jeku pandemije, obustavila 2020.\nČak su i pre pandemije mnogi naučnici bili zabrinuti zbog potencijalnih opasnosti povezanih s takvim istraživanjima. Na mogući rizik upozorava se i u samim dokumentima „Eko helt alajensa”, u kojima se kaže: „Terenski rad uključuje izrazito visok rizik od izloženosti SARS-u ili drugim varijantama virusa korona. Pogotovo budite oprezni dok radite u pećinama gde se nalazi veliki broj slepih miševa i gde vam preti opasnost udisanja prašine iz njihovih fekalija.” Posle objavljivanja ovih dokumenata još više stručnjaka smatra da i te kako postoji mogućnost da je kovid-19 mogao da nesrećnim slučajem pobegne iz laboratorije u Vuhanu, koji se zvanično smatra izvorištem pandemije.\nInstitut u Vuhanu (Tanjug/AR/Ng Han Guan)\nOsim toga, u dokumentima ima podataka i o pravljenu novog virusa, a stručnjaci koje su novinari kontaktirali smatraju da bi takva istraživanja morala biti zabranjena. Važno je napomenuti i da je predsednik agencije „Eko helt alajensa”, Peter Dazak, dokazano pomagao pri organizovanju naučnika da svaku raspravu o mogućem laboratorijskom poreklu kovida-19, čak i ako je utemeljena na naučnim, ocrtaju kao teoriju zavere.\nJoš je više zabrinjavajuće svedočenje pred Kongresom zaštitnog lica američke borbe protiv pandemije kovida-19, Entonija Faučija, koji je izjavio da američki Nacionalni zdravstveni institut nikada nije finansirao istraživanje eksperimenata u Institutu za virusologiju u Vuhanu kojim bi se povećao nivo zaraznosti virusa korona, prenosi B92. Dokumenti ne utvrđuju da li je Fauči, koji je bio na čelu odeljenja koje je finansiralo institut u Vuhanu, bio i službeno nadležan za nadgledanje eksperimenata u Vuhanu, zaista i bio svestan onoga što se u tamo događalo.\nUMNJACIMA VEĆA LOBANJA


RTS :: Jednoglasna osuda nove raketne probe Severne Koreje\nSvet Jednoglasna osuda nove raketne probe Severne Koreje\nJednoglasna osuda nove raketne probe Severne Koreje\nčetvrtak, 30. nov 2017, 08:00 -> 10:51\nSavet bezbednosti Ujedinjenih nacija jednoglasno je osudio najnovije lansiranje interkontinentalne balističke rakete Severne Koreje. Sjedinjene Države pozvale su Kinu da uradi više na obuzdavanju nuklearnih ambicija režima u Pjongjangu. S druge strane, Rusija i Kina su pozvale Vašington i Seul da obustave zajedničke vojne manevre na severnokorejskoj granici.\nPjongjang je doveo svet na ivicu rata, tvrdi američka ambasadorka pri Ujedinjenim nacijama Niki Hejli i zato Vašington poziva sve nacije da obustave diplomatske i trgovinske veze sa Severnom Korejom.\nPoseban apel upućen je Kini da konačno uradi više na obuzdavanju severnokorejskih nuklearnih ambicija i obustavi isporuke nafte koju ta zemlja koristi u nuklearnoj proizvodnji.\n"Pozivamo predsednika Si Đinpinga da zauzme stav. Kina mora da pokaže da je lider za dobrobit drugih zemalja. Kina to može da uradi sama ili ćemo situaciju oko izvoza nafte Severnoj Koreji uzeti u svoje ruke", rekla je Niki Hejli.\nSmatra da je "severnokorejski diktator napravio izbor koji je svet približio ratu".\n"Mi ne tražimo rat, ali ako do njega dođe, to će biti zbog kontinuiranih agresivnih akcija. Ako izbije rat, severnokorejski režim će biti uništen", poručila je ambasadorka SAD u UN.\nRuski ambasador pri Ujedinjenim nacijama Vasilij Nebenzja ponovio je da pozicija Moskve prema Severnoj Koreji ostaje nepromenjena i traži političko rešenje kroz dijalog svih strana.\nNormalizacija odnosa na Korejskom poluostrvu i njegova denuklearizacija, trenutno izgledaju prilično daleko, tvrdi.\nNebenzja ističe da je novo kršenje rezolucija Ujedinjenih nacija duboko razočaralo Rusiju i zahteva najsnažniju osudu.\n"Ali, Rusiji je jasno da ne postoji vojno rešenje problema. U poslednja dva i po meseca, SAD i Južna Koreja provociraju Severnu Koreju zajedničkim vojnim manevrima na njenoj granici, što Pjongjang vidi kao pretnju. Apelujemo na njih da se uzdrže od velikih vojnih vežbi koje planiraju početkom decembra", poručio je ambasador Rusije pri UN.\nI Kina se založila za suspenziju ne samo raketnih nuklearnih aktivnosti Pjongjanga, već i za obustavu obimnih vojnih manevara Vašingtona i Seula.\n''Predložili smo dualni pristup: paralelnu promociju denuklearizacije i uspostavljanje mirovnog mehanizma i svestranog dijaloga na Korejskom poluostrvu. Sankcije Saveta bezbednosti Pjongjangu ne smeju negativno da utiču na važne humanitarne akcije", ističe Vu Haitao, zamenik ambasadora Kine pri UN.\nU međuvremenu, režim Kim Džong Una je proslavljao lansiranje novog tipa interkontinentalne balističke rakete. Severna Koreja, poručuje, konačno je ostvarila veliki istorijski cilj jačanja svoje nuklearne sile.\n1 Pompeo: Kraj pregovora o denuklearizaciji Pjongjanga do 2021.\n2 Pompeo: Rusija podriva sankcije UN Severnoj Koreji\n3 Tramp: Kina vrši ogroman pritisak na Pjongjang\n4 IAEA: Nema dokaza da je Kim ispunio obećanje Trampu\n5 Pompeo: Severna Koreja i dalje proizvodi fisioni materijal za bombe\n6 Severna i Južna Koreja – ujedinjenje porodica krajem avgusta\n7 Tramp nominovan za Nobelovu nagradu za mir\n8 Pompeo: Želimo "velike korake" Pjongjanga u naredne dve godine\n9 Svetski lideri pozdravljaju samit Tramp–Kim\n10 Tramp: Kim mi rekao da će uništiti veliki raketni poligon\n1 Matis, Pančo Vilja i Veliki rat\n2 Rojters: Novi pravac brazilske spoljne politike\n3 Makron: Puštam Trampa da se igra politike\n4 Britanska vlada podržala nacrt sporazuma o Bregzitu\n5 Mogerini: Na Balkanu su ožiljci i dalje očigledni\nImovina iz doba socijalističkog samoupravljanja... P P jarakovicpetar@yahoo.com EU


Sanski Most Archives - Page 3 of 10 - AKOS\nHome > Posts tagged "Sanski Most" (Page 3)\nPiše: Gordana Kaurin Doktor dentalne medicine, Ajdin Jakupović, rođeni Prijedorčanin, nastanjen u Sanskom Mostu, nadaleko je poznat kao veliki humanista i čovjek koji preko Fondacije "Idriz Jakupović", koja nosi ime njegovog oca ubijenom u logoru Omarska pomogao brojnim ljudima, sportskim kolektivima, udruženjima i onima kojima je pomoć najpotrebnija. Njegova fondacija je osnovana\nOvo je bio četvrti po redu sastanak sa kineskom delegacijom na kojem se razgovaralo o navedenom projektu. S obzirom da postoji visok stepen saglasnosti između investitora i nosioca projekta o realizaciji investicije, dogovoreno ja da tehnička ekipa iz Kine posjeti Kamengrad u narednih deset dana kako bi sa vlasnicima projekta\nNa današnji dan prije tačno 70 godina rođen je legendarni ratni komandant, general Mehmed Alagić, jedan od najvećih heroja Armije RBiH i Odbranbeno-oslobodilačkog rata u Bosni i Hercegovini od 1992. do 1995. godine i prvi poratni načelnik Sanskog Mosta. Proganjan i ponižen, general Alagić umro je u večernjim satima, 7. marta 2003.\nU okviru manifestacije „Musalla 2017“ održan je poslovni forum čiji su zajednički organizatori bili Medžlis Islamske zajednice Sanski Most i nevladina organizacija „Bosna international forum“. Prisutne je pozdravio načelnik Općine Sanski Most, Faris Hasanbegović, istakavši kako lokalne vlasti daju podršku održavanju događaja koji imaju za cilj unaprijeđenje kvaliteta života. Prema riječima\nPiše: Fahrudin Vojić Bosanska krajina prepuna je kulturno-historijskog naslijeđa u kojem su isprepleteni obrisi različitih vjera, kultura i naroda. Stari gradovi uz prelijepe i čiste rijeke, glavni su faktori i predispozicije za razvoj turizma u ovom dijelu Bosne i Hercegovine. Sanski Most već je uveliko brendirao svoju bogatu turističku ponudu sa devet rijeka,


SEHA: Voša pobedila Nexe za istorijski plasman – Rukometni klub Vojvodina\nSEHA: Voša pobedila Nexe za istorijski plasman\nMar 5 Apr 1\nIstorijska pobeda Vojvodine nad ekipom Nexe sa 26:21 čime je ostvaren istorijski rezultat srpskog predstavnika u SEHA ligi. Naš tim je, dva kola pre kraja regionalnog takmičenja, osigurao visoko šesto mesto u sezoni za pamćenje. U narednom kolu, rasterećeni, Novosađani će igrati za rukometne sladokusce protiv Izviđača (9. mart, SC Slana Bara u 20 časova).\nNaši rukometaši odigrali su maestralno drugo poluvreme kada su potpuno nadigrali vicešampiona Hrvatske i drugoplasirani tim regionalne lige, učesnika EHF lige. Vojvodina je nakon 10:11 protiv Nexea, u drugom periodu dominirala terenom. Možda i najbolje izdanje našeg tima u sezoni. Sve je funkcionisalo, od vrhunske zone 6:0 gde je golman Verkić i kada je lopta išla preko naših blokova, ali i iz zone od 6 metara, maestralno branio, do ubojite kontre koju je predvodio Stanković, najbolji strelac sa 8 golova. Trener Rojević je ponovo rotirao igrače, održavao ih svežim za frenetičnu odbranu. Vojvodina je branila i 7 na 8 situacije, kao i napadala 7 na 6. Mnogo trčanja, uz brzi centar, još jedan je dokaz modernog rukometa kakvog smo svi godinama čekali na Slanoj Bari. Vojvodina je održavala prednost od 3 do 5 golova razlike, a na kraju slavila sa 26:21 za trijumf koji joj je doneo istorijsko šesto mesto u SEHA ligi, što je najbolji plasman bilo kog srpskog predstavnika u tom regionalnom takmičenju. Galeriju slika sa ove utakmice pogledati OVDE.


Devojke Iz Rijada, Radža Alsanea: Drame: SveZaKucu.rs Prodaja, Cena, Beograd, Srbija\nDevojke Iz Rijada, Radža Alsanea\nKarakteristike proizvoda: Devojke Iz Rijada, Radža Alsanea\nNaziv Knjige : Devojke Iz Rijada\nAutor: Radža Alsanea\nBroja strana: 288\nNaslov Originala: Girls Of Riyadh, Rajaa Alsanea\nOpis proizvoda: Devojke Iz Rijada, Radža Alsanea\nLjubav i požuda, muškarci i novac, kršenje tabua...\nZavirite u skriveni svet četiri mlade devojke koje se trude da usklade svoje ljubavi i želje sa krutim pravilima tradicije islama.\nTokom godina, četiri studentkinje univerziteta, pripadnice elitne rijadske klase: Gamra, Mišel, Sadim i Lamis, suočavaju se sa brojnim društvenim, romantičnim, profesionalnim i seksualnim problemima, kao i sve devojke njiihovog uzrasta. Međutim, beskonačni kulturološki sukobi još više otežavaju odrastanje ovih dvadesetogodišnjakinja u društvu koje se i dalje čvrsto drži načina života iz davnina. One, ipak, utiru svoj put – ne zapadnjački, već onaj koji zadržava ono što je dobro od vrednosti islamske religije i kulture, dok istovremeno dozvoljava reforme. Gamra, Mišel, Sadim i Lamis pune su nadanja i planova, odlučnosti i snova. I strasno se zaljubljuju i odljubljuju baš kao i žene bilo gde na svetu.\nJedinstvena i nezaboravna priča o komplikovanim životima ovih mladih Saudijki čije se neverovatne životne priče odvijaju u kulturi koja je toliko različita od naše.\nIzdiktirajte operateru šifru proizvoda - šifra ovog proizvoda je: 7331\nSifra 7331, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 7331, 2, Pavle Milosevic, Obalska 18, 11000, Beograd, 063123123, pavmi@szk.com


JEZIVO: U Diznilendu rade pedofili, 35 radnika uhapšeno – Nadlanu.com\nJEZIVO: U Diznilendu rade pedofili, 35 radnika uhapšeno\nObjavljeno 15. jula 2014. / 22:38:49\nNajmanje 35 radnika Diznilenda uhapšeno je zbog sumnje da su učestovali u seksualnim prestupima povezanim s decom, od 2006. godine. Istraga je obuhvatila i prodavca karata, domara, vodiča, kao i noćnog čuvara koji je uhvaćen da na poslu gleda porno sadržaj sa decom.\nNajnovija hapšenja su se dogodila prošle nedelje, kada je privedeno 13 osumnjičenih. Zvaničnici iz Dizni parka su naglasili da imaju 70.000 zaposlenih i da uhapšeni predstavljaju samo 0,01 procenat.\nMeđutim, iz policije upozoravaju da su pedofili imali očigledan razlog da rade u dečijem centru, tražeći da se zaposleni podrgvnu detektoru laži.\nOni su istakli slučaj Roberta Kingsolvera (50), koji je radio kao tehnička podrška, a uhapšen je u februaru. On je optužen da je pokušao da se nađe sa 14-godišnjom devojčicom, dok se branio time da je hteo da je zaštiti, a ne da je povredi.\nPEVAČICA OSTVARILA SAN: Luna Đogani i Marko Miljković uživaju u Diznilendu (FOTO)\nNAJLEPŠI POKLON: Eva Longorija proslavila prvi rođendan sina Santijaga u Diznilendu! (FOTO)\nProdavac karata Spenser je uhvaćen tako što je putem jedne društvene mreže ugovarao izlazak sa dečakom (13), iza čijeg profila se zapravo krio detektiv. Spenser je slao poruke seksualnog sadržaja, nagovarajući ga na oralni seks.\nDomar Alen Trester (40) je takođe naseo na lažni profil detektiva i misleći da je u pitanju maloletni tindježer, krenuo da se nađe sa njim, priznajući da se nadao seksualnom odnosu sa njim.\nTimoti Lukas (20) je uhapšen pre dve nedelje jer je slao fotografije svog penisa detektivu za kojeg je mislio da je 13-godišnja devojčica.\nOd 2006. godine uhapšena su 42 radnika, dok je njih 32 osuđeno, osmoro njih je u toku procesa, a dvoje tek čeka suđenje.


U Srbiji potpisan prvi ugovor za komercijalnog prozjumera\nSolarna elektrana na krovu pogona firme Gruner Serbian (foto: Conseko)\nNemačka kompanija Gruner Serbian, koja ima pogon u Vlasotincu, postala je prvi prozjumer – proizvođač električne energije za sopstvenu potrošnju u Srbiji. Na ovaj način počinje u praksi da se realizuje ideja da potrošači energije postanu njeni proizvođači čime smanjuju svoje račune i proizvodnjom zelene energije dopinose smanjenju štetnih emisija.\nFirma Gruner Serbia, proizvođač releja za elektro i automobilsku industriju, potpisala je sa Elektroprivredom Srbije, tačnije ogrankom EPS Snadevanje, Ugovor o potpunom snabdevanju kupca-proizvođača (prozjumera) za izgrađenu solarnu elektranu kapaciteta od 500 kW.\nInvesticija u solarnu elektranu će se isplatiti za oko šest godina\nUgovor, u skladu sa novim propisima koji uvode kategoriju kupac-proizvođač u energetiku Srbije, omogućuje fabrici Gruner Serbian da višak proizvedene električne energije, koji nije potrošila predaje EPS Snabdevanju po ugovornoj ceni. Ugovor o potpunom snabdevanju, na osnovu koga ova firma postaje komercijalni prozjumer, počinje da važi od 1. aprila.\nProjektovanje, izradu tehničke dokumentacije i instaliranje solarne elektrane obavila je beogradska firma Conseko. Elektrana je upotrebnu dozvolu dobila u januaru 2022.\nSolarna elektrana snage 500 kW biće dovoljna da Gruner Serbian obezbedi oko 60 odsto potrošnje energije, a otplata investicije očekuje se za šest godina.\nEPS pripremio modele ugovora početkom marta\nUgovor između firme Gruner Serbian i EPS-a potpisan je samo mesec dana pošto je u praksi završena primena zakonskog okvira za uvođenje statusa prozjumer u Srbiji, tako što je EPS objavio modele ugovora o potpunom snabdevanju sa neto merenjem (za domaćinstva) i sa neto obračunom (za kompanije).\nZakonski okvir predstavljaju novi Zakon o obnovljivim izvorima energije i izmene Zakona o energetici, doneti aprila 2021, kao i Uredba o kriterijumima, uslovima i načinu obračuna potraživanja i obaveza između kupaca-proizvođača i snabdevača, usvojena avgusta prošle godine.\nTagovi: EPS Snabdevanje, kupac-proizvođač, neto merenje, prozjumeri, solarna elektrana\nPočetna » Vesti » OIE » U Srbiji potpisan prvi ugovor za komercijalnog prozjumera


Vesić: Omogućiti muziku do ponoći u ugostiteljskim objektima\nHomeDRUŠTVOVesić: Omogućiti muziku do ponoći u ugostiteljskim objektima\nSada kada je ugostiteljskim objektima dozvoljeno da rade do ponoći, Krizni štab treba da promeni odluku koja je snazi od decembra prošle godine, a po kojoj je zabranjeno imati muziku posle 18 sati, rekao je zamenik gradonačelnika Beograda Goran Vesić i dodao da ovu odluku treba ukinuti i omogućiti da se emituje muzika do ponoći, o čemu je već razgovarao sa premijerkom Anom Brnabić, saopšteno je iz Gradske uprave Grada Beograda.\nOn je rekao da je u Beogradu vakcinisano više od 715 hiljada lica, a revakcinisano oko 620 hiljada.\n„Prvi smo grad u Srbiji u kome je vakcinisano više od polovine punoletnih građana. Beograđanke i Beograđani su bili odgovorni i vakcinisali su se i sada su zaslužili da im se vrati život kao pre epidemije koronavirusa“, rekao je Vesić gostujući u jutarnjem programu Studija B.\nKako se navodi u saopštenju, zamenik gradonačelnika je dodao da očekuje da se u Beogradu od 21. juna organizuju koncerti, svadbe, kongresi i svi drugi javni događaji. Rekao je da se strani turisti već vraćaju u Beograd i da je popunjenost beogradskih hotela oko 60 odsto.\nĐerlek: Građani BiH mogu da se vakcinišu u Srbiji bez prijave


Pun nadzor OEBS-a nad izbornim materijalom 21. juna | Radio Kosovska Mitrovica\n20. June, 2020 07:04 |\nParlamentarni izbori u Srbiji održaće se u nedelju, 21. juna, a kako je ranije saopšteno, na Kosovu će biti otvoreno 90 biračkih mesta.\n“OEBS će imati pun nadzor nad izbornim materijalom i dostaviće ga Republičkoj izbornoj komisiji (RIK) u Raški i Vranju. Utvrđivanje rezultata tada će biti odgovornost RIK-a”, navodi se u odgovoru šefa Kancelarije za politička pitanja i komunikacije Misije OEBS na Kosovu, Džefa Bilija.\nIz OEBS-a je ranije je potvrđeno da će u nedelju, 21. juna biti deo izbornog procesa na Kosovu.\nŠef Kancelarije za politička pitanja i komunikacije OEBS-a na Kosovu, Džef Bili, naveo je ranije da će ova Misija 21. juna sprovesti akciju prikupljanja glasova i radiće po utvrđenoj praksi i modalitetima koji su primenjivani 2017. godine.\nIz OEBS-a je poručeno da je broj, kao i lokacije sabirnih centara isti kao i 2017. godine.\nIz Kosovske policije još nema informacija o tome da li je za 21. jun pripremljen poseban operativni plan.\nRepublička izborna komisija (RIK) usvojila je većinom glasova uputstvo za sprovođenje glasanja na izborima za poslanike Skupštine Srbije, na teritoriji Kosova i Metohije, u nedelju, 21. juna.\nPredsednik RIK-a Vladimir Dimitrijević rekao je da je uputstvo sadržinski gotovo, identično kao na izborima za predsednika Srbije 2017. godine, a da je novina to što će prilikom utvrđivanja rezultata glasanja u Raški i Vranju biti prisutni i članovi radnog tela, čije će članove predlagati svi podnosioci lista i koje bi vršilo kontrolu kao prošireni sastav biračkog odbora.


Izvor: B92, 14.Feb.2018, 19:36\nVajdman, koji je i član upravnog odbora Evropske centralne banke, rekao je da kriptovalute valute nisu zamena za konvencionalne valute koje podržavaju >> Pročitaj celu vest na sajtu B92 << centralne banke kao što je Evropska centralna banka.\nTri evropska nadzorna tela za bankarstvo, akcije, osiguranje i penzije upozorile su potrošače na rizike od kupovine digitalnih valuta navodeći da one predstavljaju "visoko rizične i neregulisane proizvode neprikladne kao investicije, štednja ili penzijski produkt".\nG20 je sastavljen od 19 zemalja koje predstavljaju 85 odsto godišnje globalne privrede, plus Evropska unija. Ove godine grupi predsedava Argentina, koja će biti domaćin ministara finansija i guvernera centralnih banaka 19. i 20 marta u Buenos Ajresu.\nFRANKFURT - Evropski finansijski zvaničnici izrazili su sumnjičavost prema kriptovalutama, navodeći da su one rizične za investitore i neefikasne kao način plaćanja...Šef njemačke centralne banke Jens Vajdman rekao je da digitalne valute kao što je bitcoin nisu dobar način plaćanja jer se...


Vaterpolo klub Borac Banja Luka - Borčevci se vratili iz Igrana\nBorčevci se vratili iz Igrana\nProteklog vikenda su naši mladi vaterpolisti nastupili na međunarodnom turniru u Igranama u Hrvatskoj, gdje su pored naših dječaka učestvovali ekipe VK "In Victum" - Sarajevo, VK "Podgora" - Podgora i domaća ekipa VK "Zale" - Igrani.\nIako su naši vaterpolisti tri sedmice na "prinudnom" odmoru (remont bazena) i nisu imali mogućnost se spremati za ovaj turnir u bazenu, uspjeli su pružiti odličan otpor svim ekipama, a pored zvaničnih utakmica odigrane su i dvije sparing utakmice.\nPored sportskog dijela turnira, domaća ekipa je organizovala za sve ekipe izlet brodom na Hvar.\nZahvaljujemo se domaćinima na iznimnom gostoprimistvu i nadamo se da ćemo imati priliku isto vratiti u Banjaluci. Ovim putem se zahvaljujemo i VK Invictum Sarajevo na saradnji i čestitamo na zasluženom osvojenom prvom mjestu.\nSPORTKSI POZDRAV SVIMA!


Osmomartovske akcije: Biblioteka, policija, stranke… - KruševacGrad\nMeđunarodni dan žena u Kruševcu ove godine nije, kao ranijih, pratio veliki broj prodajnih štandova na Trgu. Tek desetak uličnih tezgi sa rukotvorinama, cvećem i dekorativnim sitnicama smestilo se duž glavne ulice. Upečatljivije od poklon bazara bile su akcije koje su priredile neke institucije, a nisu izostali ni štandovi političkih stranaka, ovoga puta SPS-a i SNS-a\nNa trgu ispred Doma sindikata Narodna biblioteka Kruševac – Pozajmno odeljenje, organizovalo je na Dan žena jednočasovnu promociju poezije koja za tematiku ima ženu. Bibliotekari su delili Kruševljankama pesme poznatih srpskih pesnika i pesnikinja, a fotografije su zabeležile koliko se sugrađankama ovaj gest dopao.\nI saobraćajna policija MUP-a Srbije imala je svoju osmomartovsku akciju. Pripadnici policije su, prilikom redovne kontrole saobraćaja, čestitali širom Srbije svojim sugrađankama Osmi mart – Međunarodni dan žena, poklanjajući im cveće kao znak pažnje. Policijski službenici saobraćajne policije su ovim simboličnim poklonima, kako navode i saopštenju, želeli da iskažu iskreno poštovanje prema ženama, uz poruku da i dalje budu savesne i odgovorne učesnice u saobraćaju.\n– Ovim gestom, pripadnici Ministarstva unutrašnjih poslova pokazali su još jednom brigu, poštovanje i posvećenost razvoju poverenja i partnerskih odnosa sa svojim građanima, zbog čega se naša policija opravdano profiliše kao javna služba koja odgovorno vodi računa o njihovoj bezbednosti – navodi se još u policijskom saopštenju.\nOsmomartovske štandove u Kruševcu i ove godine postavile su i političke partije. Forum žena SPS-a je na Trgu mladih podelio sugrađankama oko 1000 voćnih sadnica i isto toliko licederskih srca sa amblemom Stranke. Osmi mart je, kako su nam rekle članice Foruma, socijalistički praznik i prvenstveno pripada Socijalističkoj partiji jer je nastao na inicijativu nemačke socijalistkinje Klare Cetkin i jer simbolizuje borbu za prava žena na rad, zaradu, obrazovanje, pravo glasa.. .\nNešto kasnije, ispred Doma sindikata veliki štand postavila je i ovdašnja Srpska napredna stranka. Aktivistkinje stranke sugrađankama su poklanjale ruže i voćne sadnice, a predstavnici stranačkog rukovodstva objasnili su da je reč o tradicionalnoj akciji, koju ova stranka organizuje svake godine, kako bi sugrađankama iskazala poštovanje.


RTS :: Razija Mujanović, od sela na Majevici do Kuće slavnih\nKošarka Razija Mujanović, od sela na Majevici do Kuće slavnih\nutorak, 09. jan 2018, 18:05 -> 21:44\nU vreme procvata sporta u SFRJ sredinom i krajem osamdesetih i ženska košarka doživela je velike uspehe, pre svega zahvaljujući trenerima poput Milana Cige Vasojevića, Mikija Vukovića i Vladislava Lučića. Iz tog vremena pamtimo sjajnu hrvatsku igračicu Daniru Nakić, naravno našu Anđeliju Arbutinu ali zbog visine i ne samo zbog visine možda je i najveći simbol košarke u tom periodu bila Razija Mujanović. O putu od rodnih Ratkovića na Majevici do evropske Kuće slavnih Fiba, u koju je nedavno primljena zajedno sa Dudom Ivkovićem i Tonijem Kukočem pričala je za Oko magazin.\n"Bila sam u potpunosti van sporta. Jednostavno, ljudi kod nas u Bosni nisu imali sluha da sam im potrebna. Žalosno je da imaju nekoga sa rezultatima kao što ja imam, da ne pozovu u Savez. Međutim, tu je bilo nešto sasvim drugačije, jer kod nas u Savezu ljudi se više plaše svog neznanja, nego mog znanja i gledali su da budem što dalje od Saveza. Niko nije razmišljao da mogu biti od koristi i doprineti razvoju košarke u Bosni i Hercegovini", otkriva Mujanović.\nRazija je najveće priznanje dobila je nedavno, kada je u septembarskoj klasi ušla u fibinu Kuću slavnih, zajedno sa Dudom Ivkovićem, Tonijem Kukočem i originalnim američkim „drim timom".\n(sreda, 10. jan 2018, 09:23) - anonymous [neregistrovani]\nPomalo se sjećam Razije od prije rata. Svaka čast toj i takvim osobama. Čestitke i na ovom novinarskom izvještavanju. Naročito su mi se svidjela tri poljupca na kraju videa.


Nissan Note 1.2 DIG-S vs Citroen C3 Picasso PureTech 110 - AutoManijak\nPOČETNA strana :: poređenje :: Nissan Note 1.2 DIG-S vs Citroen C3 Picasso PureTech 110\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju multi-namensko vozilo i koriste oblik karoserije monovolumen sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Nissan, 3-cilindrični agregat sa 12 ventila i 98ks , dok je drugi 3-cilindrični agregat sa 12 ventila i 110ks koji potpisuje Peugeot.\nOba automobila su bila podvrgnuta Euro NCAP (European New Car Assessment Programme) testiranju, pri čemu je i jednom i drugom dodeljen podjednak broj zvezdica za bezbednost. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju multi-namensko vozilo, što u principu znači dobru poziciju po pitanju bezbednosti, ali ta činjenica ne ističe ni jedan od ova dva automobila. Nasuprot tome, što se tiče težine vozila, previše često potcenjenog faktora, francuski automobil nudi popriličnu razliku od 14% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, francuski automobil pruža značajno viši nivo bezbednosti, preuzevši na taj način ulogu favorita. Stvari se nastavljaju u istom smeru, jer Citroen pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, između više od 12.000 različitih, koliko naša baza trenutno sadrži.


Preporuka da se otkažu ili odlože putovanja u Italiju - Novosti - Turistički svet\nPreporuka da se otkažu ili odlože putovanja u Italiju\nDržavni sekretar u Ministarstvu trgovine, turizma i telekomunikacija Miroslav Knežević je gostujući u Jutarnjem programu RTS naveo da su od Instituta za javno zdravlje „Batut“, dobili preporuku da se otkažu ili odlože turistička putovanja u Italiju.\n- Severna Italija je u karantinu, otkazane su brojne manifestacije, nije moguće realizovati ni turistička putovanja. Zbog situacije u toj zemlji mi smo doneli odluku da otkažemo sve ekskurzije za Italiju. Uglavnom se radi o učenicima četvrtog razreda srednjih škola, te đačke ekskurzije su trebale biti realizovane u drugoj polovini aprila i u maju - navodi Knežević.\nDodaje da će više informacija imati nakon sastanka sa predstavnicima turističkih agencija, Ministarstva prosvete i sa sektorom za zaštitu potrošača.\nKnežević je rekao da su putovanja otkazana, ali da su alternativa - odlaganje putovanja, promena destinacije ili refundacija.\n- Na sastanku ćemo razgovarati o broju putnika koji je trebalo da putuje i u kojim terminima su trebali da putuju u Italiju. Da li je moguće da se putovanja realizuju kasnije, a ako nije onda će doći do refundacije - navodi Knežević.\nIznos refundacije koja će biti vraćena, kako kaže zavisi od toga kada su aranžmani uplaćeni i kada su otkazani.\n- Vi po Zakonu o turizmu i Zakonu o zaštiti potrošača imate rokove koji su propisani u opštim uslovima putovanja - kada možete otkazati vaše putovanje i pod kojim uslovima. Postoji i određena skala koja govori kada je moguć povraćaj novca i u kojoj meri, odnosno koji su realni troškovi koji su nastali za turističku agenciju. Radićemo na tome da naši građani ne budu oštećeni, ali i da se poštuju zakonske procedure kako ne bismo doveli u problem turističke agencije - objašnjava Knežević.\nOn apeluje na građane da se izbegne panika, da budu u kontaktu sa turističkim agencijama i da se prati situacija.\n- Naravno da treba poslušati nadležne institucije i preporuke. Mi ćemo imati sastanke jednom nedeljno, pratiti situaciju i u skladu sa tim preduzimati mere i korake - naveo je Knežević.\nDodaje da se putovanja za Francusku, Grčku i Tursku u ovom trenutku ne otkazuju.


VESTI IZ LEDENE ŠUME – ŠTA NAS ČEKA OVIH DANA\nPoslednji vikend zimskog raspusta upotpuniće i praznični ritam Ledene šume koji će posetiocima kroz besplatne programske sadržaje tradicionalno ponuditi dobru animaciju i zabavu u Dunavskom parku.\nU petak, 11. januara, od 11.00h najmlađe posetioce Ledene šume očekuju najbolji maskirani junaci novosadskih Playroom igraonica koji će svojim animacijama kreirati pravu zimsku dečiju zabavu. Večernji program biće upotpunjen i nastupompozorišne trupe Alice in WonderBand i njihovim jedinstvenim performansom u vidu komičnog akustičnog mjuzikla“DA I RE, TELO KAO INSTRUMENT“ koji je u prethodnom, decembarskom, izvođenju na repertoaru Ledene šume izazvao veliko interesovanje novosadske publike. Alice in Wonderband će se publici predstaviti na centralnoj muzičko-scenskoj bini od 18.30h.\nU subotu, 12. januara domaćini dečije žurke na klizalištu su Haos animatori koji će nastupiti po programskoj satnici od 11.00h do 12.30h a u večernjem terminu je zabava u Snežnom gradu uz D.J. hitove.\nPorodični dan,nedelja, 13. januar, ispunjen je dečijim sadržajima koji počinju nastupom Haos animatoraod 11.00h a od 17.00h u Ledenoj šumi gostuje i pozorišna trupa „Vragolani“ sa predstavom „Verovali ili ne jelke se pobunile“.\nU nedelji koja će obeležiti kraj zimskog raspusta i početak drugog polugodišta za decu i đake, manifestacija „Ledena šuma“ najavljuje da će kroz programe saradnje sa predškolskim i školskim ustanovama omogućiti besplatne ulaznice na klizalište, za grupne posete dece i đaka koji dolaze u pratnji svojih vaspitača, učitelja i razrednih starešina. Radno vreme klizališta u periodu od 14. do 20. januara biće od 11 do 22.30 sati, a grupne posete i željene termine moguće je rezervisati svakog radnog dana u svim smenama koje su satnicom predviđene na klizalištu. Zainteresovane institucije se više mogu informisati putem sajta Ledene šume i na profilima manifestacije na društvenim mrežama. Za sve one koji nemaju sopstvene klizaljke, postoji mogućnost iznamljivanja po veoma povoljnim cenama, napominju iz „Ledene šume“.


Krivokapić: Da sutra u Beogradu krenemo uzlaznom putanjom\n01. mart, 2019.\nNovosadska Vojvodina u okviru 24.kola Super lige Srbije gostuje u Beogradu gde će odmeriti snage sa ekipom Voždovca. Nakon poraza od dve najbolje plasirane ekipe stručni štab Novosađana očekuje bolje rezultate u duelima sa narednim protivnicima.\nDomaćini su ove sezone ostvarili šest pobeda, uz četiri remija i trinaest poraza, pa sa 22 boda na svom kontu trenutno zauzimaju 11.mesto na tabeli. U prethodnom kolu pretrpeli su poraz na Banovom brdu od ekipe Čukaričkog, a rezultat je bio 3:0 (2:0). Gosti su ove sezone ostvarili sedam pobeda, uz sedam remija i devet poraza, pa sa 28 bodova na svom kontu trenutno zauzimaju 9.mesto na tabeli. U prethodnom kolu poraženi su na svom terenu od ekipe Radničkog iz Niša, a rezultat je bio 0:1 (0:0). Prethodni susret ovih rivala odigran tokom jesenje polusezone u Novom Sadu završen je trijumfom ekipe Vojvodine rezultatom 3:0 (1:0).\nŠef stručnog štaba novosadskog tima Radovan Krivokapić istako je tokom svog obraćanja predstavnicima medija da niko u klubu nije zadovoljan rezultatima i pozicijom na tabeli, ali da će njegov tim tražiti svoju šansu u duelima sa ekipama koje nisu na nivou Crvene zvezde i Radničkog:\n’’Voždovac u svom sastavu ima mnogo iskusnih igrača koji jednim potezom mogu da reše utakmicu, pa je jako bitno za nas da budemo koncentrisani i oprezni tokom celog susreta. Raduje me to što smo protiv Radničkog iz Niša prikazali nešto što ova ekipa odavno nije pokazala, a to su disciplina, agresivnost i borbenost. Jeste izostao rezultat, ali sve ono što su momci tada prikazali želim da ponove i protiv Voždovca. Ako ćemo gledati realno, Crvena zvezda i Radnički su ekipe koje su ispred nas u ovom trenutku, tako da mi tek sada krećemo da igramo sa ekipama protiv kojih možemo da se nadamo pobedama, što je težnja sa kojom ćemo ući u svaku narednu utakmicu. I protiv Voždovca svim srcem želimo pobedu, ali džaba ja to pričam ukoliko to svojom igrom, borbom i disciplinom ne zaslužimo na terenu. Svi smo spremni i orni da sutra u Beogradu krenemo uzlaznom putanjom, a svim navijačima Vojvodine i nama koji radimo u njoj je žao što klub trenutno nema više bodova i ne zauzima bolji položaj na tabeli.’’\nMeč 24.kola Super lige Srbije između Voždovca i Vojvodine igra se sutra, u subotu 02.marta 2019.godine, sa početkom u 15:00 časova.